sagorsarker/bangla-wikipedia huggingface dataset:
জর্ডান জাতীয় ফুটবল দল

জর্ডান জাতীয় ফুটবল দল () হচ্ছে আন্তর্জাতিক ফুটবলে জর্ডানের প্রতিনিধিত্বকারী পুরুষদের জাতীয় দল, যার সকল কার্যক্রম জর্ডানের ফুটবলের সর্বোচ্চ নিয়ন্ত্রক সংস্থা জর্ডান ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৫৬ সাল হতে ফুটবলের সর্বোচ্চ সংস্থা ফিফার এবং ১৯৭৫ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৫৩ সালের ৩০শে জুলাই তারিখে, জর্ডান প্রথমবারের মতো আন্তর্জাতিক খেলায় অংশগ্রহণ করেছে; মিশরের আলেকজান্দ্রিয়ায় অনুষ্ঠিত উক্ত ম্যাচে জর্ডান সিরিয়ার কাছে ৩–১ গোলের ব্যবধানে পরাজিত হয়েছে।
"আল নাশামা" নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় জর্ডানের রাজধানী আম্মানে অবস্থিত। বর্তমানে এই দলের ম্যানেজারের দায়িত্ব পালন করছেন ভিতাল বোর্কেলমান্স এবং অধিনায়কের দায়িত্ব পালন করছেন গোলরক্ষক আমির শাফি।
জর্ডান এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপে জর্ডান এপর্যন্ত ৪ বার অংশগ্রহণ করেছে, যার মধ্যে সেরা সাফল্য হচ্ছে ২০০৪ এবং ২০১১ এএফসি এশিয়ান কাপের কোয়ার্টার-ফাইনালে পৌঁছানো। এছাড়াও, জর্ডান ৯ বার ডাব্লিউএএফএফ চ্যাম্পিয়নশিপে অংশগ্রহণ করেছে, যার মধ্যে ৩ আসরে তারা ফাইনালে পৌঁছেছিল।
আমির শাফি, হাসুনেহ আল-শেখ, আমির যিব, হামজা আল-দার্দুর এবং হাসান আব্দুল-ফাত্তিয়াহের মতো খেলোয়াড়গণ জর্ডানের জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০০৪ সালের আগস্ট মাসে প্রকাশিত র‌্যাঙ্কিংয়ে জর্ডান তাদের ইতিহাসে সর্বপ্রথম সর্বোচ্চ অবস্থান (৩৭তম) অর্জন করে এবং ১৯৯৬ সালের জুলাই মাসে প্রকাশিত র‌্যাঙ্কিংয়ে তারা ১৫২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে জর্ডানের সর্বোচ্চ অবস্থান হচ্ছে ৩৭তম (যা তারা ২০০৪ সালে অর্জন করেছিল) এবং সর্বনিম্ন অবস্থান হচ্ছে ১৪৩। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
সোডিয়াম ফ্লুরাইড

সোডিয়াম ফ্ল‌ুরাইড বা সোডিয়াম ফ্লোরাইড একটি অজৈব যৌগ যার রাসায়নিক সংকেত হল NaF। এই লবণটি টুথপেস্ট, ধাতুশিল্পে বিগলক ( flux ) হিসাবে, কীটনাশকে এবং ইঁদুরের বিষ তৈরিতে ব্যবহার হয়। এটি বর্ণহীন অথবা সাদা কঠিন পদার্থ। জলে সহজেই দ্রবণীয় হয়। ওষুধশিল্পে ফ্ল‌ুরাইডের এটি একটি সাধারণ উৎস। দাঁতের ক্ষয় এবং রন্ধ্র ( dental cavities ) প্রতিরোধে ব্যবহৃত হয়। ২০১৭ সালে মার্কিন যুক্তরাষ্ট্রে দশ লক্ষেরও বেশি প্রেসক্রিপশনে এটি ওষুধ হিসাবে সুপারিশ করা হয়েছিল। ওষুধ তালিকায় এর স্থান ছিল ২৪৭তম।
দাঁতের স্বাস্থ্য বজায় রাখার জন্য কখন কখনও ফ্ল‌ু‌রাইডের লবণ পৌরসভার পানীয় জলের সাথে মেশানো হয়। এমনকি কিছু কিছু দেশে দাঁতের স্বাস্থ্য বজায় রাখার উদ্দেশ্যে নির্দিষ্ট খাবারের সাথেও মেশানো হয়।ফ্লোরাইড দাঁতের এনামেলের প্রাকৃতিকভাবে তৈরি উপাদান ফ্লোরাপাটাইটের (fluorapatite) গঠনের মাধ্যমে দাঁতের শক্তি বাড়াতে সাহায্য করে।
রাসায়নিক সংশ্লেষণ এবং ধাতুশিল্পে সোডিয়াম ফ্লোরাইডের বিশেষ ব্যবহার রয়েছে। এটি অ্যাসাইল ক্লোরাইড, সালফার ক্লোরাইড এবং ফসফরাস ক্লোরাইড সহ ইলেকট্রন আকর্ষী ক্লোরাইডগুলির সাথে বিক্রিয়া করে।
হাইড্রোফ্লোরিক অ্যাসিড বা হেক্সাফ্লোরোসিলিসিক অ্যাসিড (HSiF) -কে সোডিয়াম হাইড্রক্সাইড দিয়ে প্রশমিত করে সোডিয়াম ফ্লোরাইড উৎপাদন করা হয়। সুপারফসফেট সার উৎপাদনের সময় ফসফেটের খনিজ ফ্লোরাপাটাইট (Ca(PO)F) থেকে বিক্রিয়ার সময় উপজাত হিসাবে হাইড্রোফ্লোরিক অ্যাসিড বা হেক্সাফ্লোরোসিলিসিক অ্যাসিড পাওয়া যায়।
তুরস্কে ভারতীয়

ভারতীয়রা, তুরস্কে ৩০০ জনসংখ্যার একটি নগণ্য সম্প্রদায় যারা মোটামুটিভাবে ১০০ পরিবার সহ বসবাস করে। তাদের মধ্যে বেশিরভাগই চিকিৎসক,কম্পিউটার ইঞ্জিনিয়ার বা বহুজাতিক কোম্পানিগুলির কর্মী। তুরস্কে ভারতের একটি ক্ষুদ্র ব্যবসাও রয়েছে যা রিলায়েন্স ইন্ডাস্ট্রিজ,টাটা মোটরস ও ইন্ডোরমা কোম্পানিগুলির প্রতিনিধিত্বকারী অফিসের দ্বারা পরিচালিত হয়।
বেশিরভাগ ভারতীয়রা হিন্দু এবং তারা তুরস্কে হিন্দুদের একটি গোষ্ঠী তৈরি করেছে। বর্তমান সময়ে,তুর্কি সমাজের সাথে সম্পর্কের উন্নতিকরণ ও গোষ্ঠীটির উন্নয়নের জন্য ভারতের পর্যটনশিল্প ও সংস্কৃতি আনয়নের প্রচেষ্টা চলছে।
বিলাসপুরী ভাষা

বিলাসপুরী (Takri: ), বা কহলুরী ভাষা (Takri:) পশ্চিমা পাহাড়ী ভাষাগোষ্ঠীর অন্তর্ভুক্ত একটি ভাষা, যা মূলত উত্তর ভারতের হিমাচল প্রদেশ রাজ্যের বিলাসপুর জেলা ও পাঞ্জাব রাজ্যের রূপনগর ও হোশিয়ারপুর জেলায় বসবাসকারী জনগোষ্ঠীর ভাষা৷ ইউনেস্কো এই ভাষাটিকে ভারতের বিপন্ন ভাষাগুলির তালিকাভুক্ত করেছে৷ পূর্বতন পাঞ্জাবের পার্বত্য অঞ্চলে অবস্থিত বিলাসপুর রাজ্যে বসবাসকারী জনগোষ্ঠী বিলাসপুরীভাষী।
বিলাসপুরী ভাষাকে পশ্চিমা পাহাড়ি ভাষাগোষ্ঠীর অন্তর্ভুক্ত করা হলেও ভারতের জনগণনায় এটিকে পাঞ্জাবি ভাষার উপভাষা হিসেবে উপস্থাপন করা হয়েছে।
বিলাসপুরী ভাষার পাঁচটি উপভাষা হল:
এই ভাষার উপভাষাগুলি এতটা পরস্পর সাদৃশ্যযুক্ত যে বাইরের যে কেউ এটিকে একটিই উপভাষা বলে মনে করবে৷
বিলাসপুরী ভাষার জন্য ব্যবহৃত মূল লিপি হলো টাকরী লিপির একটি বিশেষ স্থানীয় প্রকার, যা কহলুরী লিপি নামে পরিচিত৷ তবে ভারতের স্বাধীনতা লাভের পর দেবনাগরী লিপি এই লিপিটিকে প্রতিস্থাপিত করে৷
২০১১ খ্রিস্টাব্দের জনগণনা অনুযায়ী ভারতে সিরমৌরী ভাষাভাষীর সংখ্যা ২,৯৫,৮০৫ জন, যেখানে ২০০১ খ্রিস্টাব্দে এই জনসংখ্যা ছিলো ১,৭৯,৫১১ জন৷ পাঞ্জাবের হোশিয়ারপুর জেলার পার্বত্য অঞ্চলের ভাষাও পাহাড়ি ভাষা।
বিলাসপুরী ভাষাটি সাধারণভাবে পাহাড়ি অথবা হিমাচলি ভাষা নামে পরিচিত। এই ভাষাটি কোন সরকারি পদমর্যাদা নেই এবং এটি বর্তমানে পাঞ্জাবী ভাষার একটি উপভাষা হিসেবে পরিগণিত হয়। ইউনেস্কোর তথ্য অনুসারে এই ভাষাটি বিপন্ন ভাষার তালিকাভুক্ত, অর্থ অধিকাংশ বিলাসপুরী ভাষাভাষী শিশুরা নিজের মাতৃভাষায় প্রাথমিক শিক্ষালাভে অক্ষম।
ভারতের সংবিধানের অষ্টম তফসিলে পাহাড়ী হিমাচলি ভাষাগুলির অন্তর্ভুক্তির জন্য ২০১০ খ্রিস্টাব্দে সিংহভাগ সম্মতিতে বিষয়টি রাজ্য বিধানসভায় উপস্থাপিত হয়৷ ছোটো ছোট সংস্থাগুলির দাবীকে বাদ দিতে সরকারীভাবে বিশেষ ঐই ভাষাগুলি সংরক্ষণ ও মান্যতা দানের কোনো বড় পদক্ষেপ নেওয়া হয় নি৷ রাজনৈতিক প্রভাবে ভাষাগুলির অধিকাংশের সাথেই হিন্দি ভাষাগোষ্ঠীর কোনরূপ পারস্পরিক সম্পর্ক না থাকলেও পাহাড়ি এই ভাষাগুলি হিন্দি ভাষার অন্তর্গত একেকটি উপভাষা হয়ে রয়েছে৷ আবার বিলাসপুরীর মতো কিছু ভাষা হয়ে রয়েছে বৃহত্তর পাঞ্জাবির উপভাষা৷
বিভূতিভূষণ দত্ত

বিভূতিভূষণ দত্ত (জন্ম: ২৮ জুন ১৮৮৮—মৃত্যু: ৬ অক্টোবর ১৯৫৮) ছিলেন একজন ভারতীয় গাণিতিক ইতিহাসবেত্তা ও সন্ন্যাসী।
দত্ত চট্টগ্রাম জেলার কানুনগোপাড়ায় একটি দরিদ্র বাঙালি পরিবারে জন্মগ্রহণ করেছিলেন। তিনি গণেশ প্রসাদের ছাত্র ছিলেন এবং তৎকালীন কলকাতা বিশ্ববিদ্যালয় থেকে পড়াশোনা করেছিলেন। ১৯১৪ সালে সেখান থেকেই গণিতে স্নাতকোত্তর ডিগ্রি এবং ১৯০৪ সালে ফলিত গণিতে ডক্টরেট ডিগ্রি অর্জন করেছিলেন। তিনি কলকাতা বিশ্ববিদ্যালয়ে অধ্যাপনা করেছিলেন যেখানে তিনি ইউনিভার্সিটি সায়েন্স কলেজের প্রভাষক ছিলেন এবং ১৯২৪-১৯২২ এর সময় ফলিত গণিতের রাসবিহারী ঘোষ অধ্যাপক ছিলেন। ১৯২০ এবং ১৯৩০ এর দশকে তিনি ভারতীয় গণিতের ইতিহাসের একজন কর্তাব্যক্তি হিসাবে খ্যাতি অর্জন করেছিলেন। তিনি ভারতীয় দর্শন এবং ধর্ম সম্পর্কে গভীর আগ্রহী ছিলেন। ১৯২৯ সালে তিনি অধ্যাপনা থেকে অবসর গ্রহণ করেন ও ১৯৩৩ সালে বিশ্ববিদ্যালয় ত্যাগ করেন এবং ১৯৩৮ সালে স্বামী বিদ্যারণ্য নামে "সন্ন্যাসী" জীবন শুরু করেছিলেন। জীবনের শেষ বছরগুলোতে, স্বামী বিদ্যারণ্য হিসাবে তিনি মূলত রাজস্থানের পুষ্করে থাকতেন।
"হিন্দু গণিতের ইতিহাস: একটি উৎস বই", অভধেশ নারায়ণ সিংহের (১৯০১-১৯৫৪) সাথে যৌথভাবে রচিত এই বইটি ভারতীয় গণিতের ইতিহাসে একটি আদর্শ রেফারেন্স হয়ে উঠেছে। তিনি সূলবা সুত্রে একটি মনোগ্রাফও লিখেছিলেন। তাঁর রচিত ‘History of Hindu Mathematics’ এবং ‘প্রাচীন ভারতের ভাগবত কাহিনী দুটি পরিচিত গ্রন্থ। তিনি ভারতীয় গণিতের ইতিহাস সম্পর্কিত ৭০ টিরও বেশি গবেষণামূলক প্রবন্ধ প্রকাশ করেছিলেন।
শাহিদা হাসান

শাহিদা হাসান ( ) (জন্ম ২৪ নভেম্বর ১৯৫৩ চট্টগ্রাম, বাংলাদেশ) একজন সমসাময়িক উর্দু কবি। তিনি তার কবিতা ও গজলের জন্য পাকিস্তানে বেশ সুপরিচিত। তিনি প্রচুর উর্দু কবিতা লিখেছেন, যা "ইয়াহান কুছ ফুল রাখে হ্যায়" এবং "এক তারা হ্যায় সরহানে মেরে" শিরোনামে দুটি অনুমোদিত সংকলনে প্রকাশিত হয়েছে।" তিনি করাচি বিশ্ববিদ্যালয় থেকে ইংরেজিতে স্নাতকোত্তর অর্জন করেছেন।
শাহিদা উর্দু কবিতায় অবদানের জন্য বেশ পরিচিত, বিশেষত পাকিস্তানে।
পাকিস্তান ও অন্যান্য বিভিন্ন দেশের সাহিত্যের সাথে সম্পর্কিত বেশ কয়েকটি উর্দু কবিতা অধিবেশন এবং অনুষ্ঠানে তাকে আমন্ত্রণ জানানো হয়। সমসাময়িক ছোঁয়াযুক্ত তার গজল এবং কবিতা বিশেষত উর্দু সাহিত্যের বুদ্ধিজীবীদের মাঝে প্রশংসিত হয় এবং তাদের বহু কর্মশালায় প্রশংসিত হয়, যেখানে তাকে প্রায়শই তাঁর লিখিত রচনাগুলি বর্ণনা করার জন্য আমন্ত্রণ জানানো হয়।
সুনীল মৈত্র

সুনীল মৈত্র (১ ফেব্রুয়ারি ১৯২৭ - ১৮ সেপ্টেম্বর ১৯৯৬) ছিলেন একজন বাঙালি রাজনীতিবিদ। তিনি বাংলাদেশের চট্টগ্রামে জন্মগ্রহণ করেছিলেন এবং ভারতের ৭ম লোকসভার সদস্য ছিলেন। তিনি ভারতের কমিউনিস্ট পার্টি (মার্কসবাদী) দলের সদস্য হিসাবে পশ্চিমবঙ্গের কলকাতা উত্তর-পূর্ব নির্বাচনী এলাকার প্রতিনিধিত্ব করেছিলেন। মৈত্র নিখিল ভারত বীমা কর্মচারী সমিতির নেতৃত্বের মধ্যেও ছিলেন।
পূর্ব সমুদ্র

পূর্ব সমুদ্র (কোরীয়: , রুশ: Японское море, ইংরেজি: East Sea / Sea of Japan, জাপানি: 日本海) প্রশান্ত মহাসাগরের অন্তর্গত একটি সাগর। এটির পূর্বে জাপান এবং পশ্চিমে এশীয় মূল ভূখণ্ড। সুগার্য প্রণালী ও বুঙ্গো প্রণালী সাগরটিকে যথাক্রমে পূর্বে ও দক্ষিণ-পূর্বে প্রশান্ত মহাসাগরের সাথে যুক্ত করেছে। দক্ষিণে কোরিয়া প্রণালী ও সুশিমা প্রণালী সাগরটিকে পূর্ব চীন সাগরের সাথে যুক্ত করেছে। পূর্ব সমুদ্র পৃষ্ঠদেশের ক্ষেত্রফল প্রায় ১০,০৮,০০০ বর্গকিলোমিটার।
2000  বছরেরও বেশি সময় ধরে   কোরিয়াতে "পূর্ব সমুদ্র " নামটি বিভিন্ন জায়গায় বর্ণিত হয়ে এসেছে, যেমন - " তিন রাজত্বের ইতিহাস " , "রাজা গোআংগেতো-র স্মৃতিস্তম্ভ " , এবং " কোরিয়ার আটটি প্রদেশের মানচিত্র "।
১৬০২ সালে পূর্ব সমুদ্রের জন্য  "জাপানের সমুদ্র " নামটি প্রথম ব্যবহার করেন মাতেও রিচি । জাপান এই বিষয়ে জোর দিয়ে বলেন যে , "জাপানের সমুদ্র " নামটি বেশি প্রচলিত হয় ১৯শের দশকের দিকে যখন দক্ষিণের মানচিত্রে এই নামের ব্যবহার হতে থাকে সম্পূর্ণ ১৯শের দশক ধরে। যদিও,  সেই সময়ের  অনেক জাপানি মানচিত্রে যেমন,  "সরলিকৃত জাপানের মানচিত্র পেরিফেড়ি- ১৮৯০" এবং "নতুন বিশ্ব মানচিত্র- ১৮৪৪" এই সামুদ্রিক অংশকে " "জোসন (কোরিয়া) - এর সমুদ্র " বলে বর্ণনা করা হয়েছে এবং দেখানো হয়েছে যে সেই সময়ে জাপানেও "জাপানের সমুদ্র " নামটি প্রতিষ্ঠিত হয়নি।
১৯শের এবং ২০-র দশকের দিকে জাপানের এশিয়ার ক্ষমতাবান দেশে পরিণত হওয়ার সঙ্গে সঙ্গে বর্তমান মানচিত্রে সঙ্গে অনুরূপ যে মানচিত্র সেই সময়ে তৈরি হয় তাতে কোরিয়ার উপদ্বীপ ও জাপানের দ্বীপপুঞ্জ এর মধ্যবর্তী সামুদ্রিক অংশ "জাপানের সমুদ্র " নামে ব্যপক  ভাবে পরিচিত হয়। " জাপানের সমুদ্র " নামটি পরে আরও প্রচলিত হয় কোরিয়ার জাপানের উপনিবেশ থাকা কালিন যখন কোরিয়ার কোনও সুযোগ ছিল না ।
কোরিয়ার যুদ্ধের শেষে প্রশাসনিক ক্ষমতা গঠনের পরে কোরিয়া অটলভাবে প্রচেষ্টা করে "পূর্ব সমুদ্র " নামের বৈধতা পুনরুদ্ধার করার জন্য।  দৃষ্টান্ত হিসাবে , কোরিয়া ও জাপানের মধ্যে "ফিশারি চুক্তি-১৯৬৫" নিয়ে আলোচনা চলাকালীন তারা সামুদ্রিক অংশের নির্দিষ্ট নামে সহমত না হতে পারায় ঠিক করেন যে দুই দেশে নিজেদের চুক্তিতে নিজেদের নির্ধারিত নাম যা হল কোরিয়ার ক্ষেত্রে "পূর্ব সমুদ্র "এবং জাপানের ক্ষেত্রে "জাপানের সমুদ্র " নামের ব্যবহার করবেন।  কোরিয়ার বেসরকারী সেক্টরও অনবরত বিশ্বের মানচিত্রে "পূর্ব সমুদ্র " নামের প্রতিষ্ঠা করার চেষ্টা করছেন।  কোরিয়ার সরকার ১৯৯১ সালে সংযুক্ত জাতিসংঘের  সম্পূর্ণ সদস্য হওয়ার পরেই , ১৯৯২ সালে সংযুক্ত জাতি সম্মেলনের ভৌগোলিক নামের মানিককরণ ক্ষেত্রে  বিষয়টি উত্থাপন করেন ।
“পূর্ব সমুদ্র”  নামটির বৈধতার জন্যে  বাড়তে থাকা বিদেশি সমর্থন
কোরিয়ার বারবার চেষ্টার জন্য নানা দেশ বিদেশের মিডিয়া , মানচিত্রবিদ্ আর প্রকাশকরা “পূর্ব সমুদ্র” এবং “জাপানের সমুদ্র” দুটো নামই ব্যবহার করে।
জাপান ও কোরিয়া দুজনেই গবেষণা করে দেখেছে এমন ধরনের মানচিত্র যেটার দুটো নামই ব্যবহার করা হয়েছে, সেটার ব্যবহার  2.8 %  2000 সাল থেকে বেড়ে 10.8% (18.1% ব্যবসায়িক মানচিত্রের ক্ষেত্রে)  বৃদ্ধি পেয়েছে 2005 সালে  এবং 23.8% হয়েছে 2007 সালে আর 28.7% হয়েছে 2009 সালে।
এই কারণগুলোর জন্য দুটো নামেরই ব্যবহার দেশ বিদেশের নানা স্বীকৃত মানচিত্রকার ও মিডিয়ার জন্য স্থীর গতিতে বেড়ে চলেছে, যেটা ইঙ্গিত করে লোকের বাড়তে থাকা সচেতনতা, উপলদ্ধি “পূর্ব সমুদ্র” নামের বৈধতা বিদেশী সমপ্রদায়ের মধ্যে।
দামোদর (কৃষ্ণের নাম)

দামোদর (সংস্কৃত: दामोदर, দমোদারা, "দামোদর" এবং "দামোদরা") হল বিষ্ণু সহস্রনামে থাকা বিষ্ণুর ৩৬৭তম নাম। নামের বিভিন্ন অর্থ নিম্নরূপ দেওয়া হল:
কৃষ্ণকে দামোদর হিসেবে গুণকীর্তন করার একটি জনপ্রিয় ভজন হলো দামোদর অষ্টাকাম (নারদ ও শৌনকের সঙ্গে সত্যব্রত মুনির কথোপকথনটি কৃষ্ণ দ্বিপায়না ব্যাসের পদ্ম পুরাণে পাওয়া যায়)। এই ভজন প্রায়শই কার্ত্তিক মাসে ভক্তরা কীর্তন করে এবং নিম্বার্ক এবং ইসকনের বৈষ্ণবদের, সনাতন চতুঃ সম্প্রদায়ের মধ্যে জনপ্রিয় ধর্মীয় উৎসব।
শ্যাম্পু (দ্ব্যর্থতা নিরসন)

শ্যাম্পু চুল ধোয়ার জন্য ব্যবহৃত একটি সাবান ভিত্তিক তরল বা কঠিন।
শ্যাম্পু এছাড়াও উল্লেখ করতে পারে:
ড্যারিল মিচেল

ড্যারিল যোসেফ মিচেল (; জন্ম: ২০ মে, ১৯৯১) হ্যামিল্টন এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য তিনি। ২০১০-এর দশকের শেষদিক থেকে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করছেন। নিউজিল্যান্ডের রাগবি ইউনিয়ন কোচ ও সাবেক খেলোয়াড় জন মিচেলের সন্তান তিনি।
ঘরোয়া প্রথম-শ্রেণীর নিউজিল্যান্ডীয় ক্রিকেটে নর্দার্ন ডিস্ট্রিক্টস দলের প্রতিনিধিত্ব করেন ‘মুস’ ডাকনামে পরিচিত ড্যারিল মিচেল। দলে তিনি মূলতঃ অল-রাউন্ডার হিসেবে খেলছেন। ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শী তিনি।
২০১২ সাল থেকে ড্যারিল মিচেলের প্রথম-শ্রেণীর খেলোয়াড়ী জীবন চলমান রয়েছে। ২০১১-১২ মৌসুমের শেষদিকে তার প্রথম-শ্রেণীর ক্রিকেটে অভিষেক হয়। পরের বছর ৫৪.৩৩ গড়ে রান তুলেন। ফলশ্রুতিতে, ভারত ও শ্রীলঙ্কা গমনার্থে নিউজিল্যান্ড এ দলের সদস্য করা হয়। সেখানে তিনি পরিবেশের সাথে তাল মিলাতে না পারলেও পরবর্তী ঘরোয়া ক্রিকেটে উপর্যুপরী শতরানের ইনিংস খেলেন। ক্যান্টারবারির বিপক্ষে অপরাজিত ১৭০ রান তুলেন। এর পরপরই ২০১৯ সালে ইংল্যান্ডের বিপক্ষে সিরিজ খেলার জন্যে দল নির্বাচকমণ্ডলীর দৃষ্টি নিবদ্ধ হয়।
জুন, ২০১৮ সালে নর্দার্ন ডিস্ট্রিক্টসের পক্ষে ২০১৮-১৯ মৌসুমে খেলার জন্যে তাকে চুক্তিতে নিয়ে আসা হয়। জুন, ২০২০ সালে নর্দার্ন ডিস্ট্রিক্টস থেকে চলে যান ও ক্যান্টারবারি দলে যুক্ত হন। নভেম্বর, ২০২০ সালে প্লাঙ্কেট শীল্ডের চতুর্থ রাউন্ডে নিজস্ব প্রথম পাঁচ-উইকেট পান। ওতাগো’র বিপক্ষে ৫/৪৪ বোলিং পরিসংখ্যান গড়েন। ঐ খেলাটি ড্রয়ে পরিণত হয়েছিল।
সমগ্র খেলোয়াড়ী জীবনে দুইটিমাত্র টেস্ট ও বারোটি টি২০আইয়ে অংশগ্রহণ করেছেন ড্যারিল মিচেল। ২৯ নভেম্বর, ২০১৯ তারিখে হ্যামিল্টনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ড্যারিল মিচেলের টেস্ট অভিষেক খেলায় তার পিতা জন মিচেল উপস্থিত ছিলেন। এরপর, ৩ ডিসেম্বর, ২০২০ তারিখে একই মাঠে সফরকারী ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি। এখনো তাকে কোন ওডিআইয়ে অংশগ্রহণ করার সুযোগ দেয়া হয়নি।
কলিন ডি গ্র্যান্ডহোমের স্থলাভিষিক্ত হন তিনি। প্রথম ইনিংসে ৭৩ রানের ইনিংস খেলেন। এরপর, বল হাতে নিয়ে নিয়ন্ত্রিত বোলিং করেন। মূলতঃ মাঝারিসারির ব্যাটসম্যান তিনি। পূর্ববর্তী মৌসুমগুলোর পর থেকে বোলিংয়ে সিম আনতে সক্ষম হন।
জানুয়ারি, ২০১৯ সালে নিজ দেশে সফরকারী ভারত দলের বিপক্ষে টি২০আই সিরিজ খেলার উদ্দেশ্যে ব্লেয়ার টিকনারসহ তাকে নিউজিল্যান্ড দলে রাখা হয়। ৬ জানুয়ারি, ২০১৯ তারিখে ওয়েলিংটনে সিরিজের প্রথম দিবা-রাত্রির টি২০আইয়ে ভারতের বিপক্ষে তার অভিষেক ঘটে। নভেম্বর, ২০১৯ সালে সফররত ইংল্যান্ড দলের বিপক্ষে খেলার জন্যে সিরিজের দ্বিতীয় টেস্টে তাকে অন্তর্ভুক্ত করা হয়। আঘাতের কারণে ট্রেন্ট বোল্ট ও কলিন ডি গ্র্যান্ডহোম দলের বাইরে থাকেন। ফলশ্রুতিতে, ২৯ নভেম্বর, ২০১৯ তারিখে হ্যামিল্টনে তার টেস্ট অভিষেক পর্ব সম্পন্ন হয়।
২০১৯ এসিসি ইমার্জিং টিম এশিয়া কাপ

২০১৯ এসিসি ইমার্জিং টিম এশিয়া কাপ ছিল এসিসি ইমার্জিং টিম এশিয়া কাপ প্রতিযোগিতার চতুর্থ আসর যা ১৪ থেকে ২৩ নভেম্বর ২০১৯ তারিখে বাংলাদেশে অনুষ্ঠিত হয়। প্রতিযোগিতায় টেস্ট মর্যাদা প্রাপ্ত পাঁচটি দেশের অনূর্ধ্ব-২৩ দল ও ২০১৮ এশিয়া কাপ বাছাইপর্বের সেরা তিনটি দল সহ মোট আটটি দল অংশ গ্রহণ করে। প্রতিযোগিতাটির আয়োজন করে এশিয়ান ক্রিকেট কাউন্সিল (এসিসি)। অজ্ঞাত কারণে সংযুক্ত আরব আমিরাত তাদের অংশগ্রহণ প্রত্যাহার করলে এশিয়া কাপ কোয়ালিফায়ারের চতুর্থ দল হিসাবে নেপাল অংশগ্রহণের সুযোগ পায়।
প্রতিযোগিতার ফাইনালে বাংলাদেশকে ৭৭ রানে পরাজিত করে পাকিস্তান শিরোপা অর্জন করে।
দলগুলোকে নিম্নোক্ত গ্রুপে বিভক্ত করা হয়:
টুর্নামেন্ট শুরুর পূর্বে ভারতের শান্তনু বার্দোয়াজ ও আর্শদীপ সিংকে স্কোয়াড থেকে পরিত্যাগ করা হয় এবং বদলী হিসাবে আদিত্য থাকারে ও শিবম মাভিকে দলে ডাকা হয়।
বিহার প্রদেশ

বিহার প্রদেশ ছিল ব্রিটিশ ভারতের একটি প্রদেশ। ১৯৩৬ সালে বিহার ও উড়িষ্যা প্রদেশেকে দ্বিখন্ডিত করে এই প্রদেশ গঠন করা হয়। ভারতের স্বাধীনতার পর, প্রদেশটি ভারত অধিরাজ্যের বিহার রাজ্যে পরিণত হয়। বর্তমান ভারত প্রজাতন্ত্রের দুটি রাজ্য বিহার ও ঝাড়খণ্ড ছিল এই প্রদেশের অন্তর্ভুক্ত।
১৭৫৬ সালে নবাব সিরাজউদ্দৌল্লার আমলে বিহার ও উড়িষ্যা (বর্তমান বিহার, ওড়িশা ও ঝাড়খণ্ড) ছিল বাংলার অংশ। পলাশীর যুদ্ধের পর ব্রিটিশ ইস্ট ইন্ডিয়া কোম্পানির ক্ষমতা বহুগুণে বৃদ্ধি পেলেও ১৭৬৫ সালের বক্সারের যুদ্ধের পর তারা দিল্লির সম্রাটের কাছ থেকে বাংলা, বিহার ও উড়িষ্যার আনুষ্ঠানিক দিওয়ানি (খাজনা আদায়ের ক্ষমতা) লাভ করে। উড়িষ্যার কিছু অংশে মারাঠাদের প্রভাব থাকলেও ১৮০৩ সালের ১৪ অক্টোবরে ব্রিটিশ রাজ উড়িষ্যা থেকে মারাঠাদের পুরোপুরি হঠিয়ে দেয়। ১৯১২ সালের ১ এপ্রিলে বিহার ও উড়িষ্যা উভয়ই বিহার ও উড়িষ্যা প্রদেশ হিসাবে বাংলা থেকে পৃথক হয়। ১৯৩৬ সালের ১ এপ্রিলে বিহার ও উড়িষ্যা পৃথক প্রদেশে পরিণত হয়।
১৯৩৫ সালে প্রণীত ভারত সরকার আইন অনুসারে ব্রিটিশ ভারতের সবগুলো প্রদেশে একটি প্রাদেশিক আইনসভা এবং একটি দায়িত্বশীল সরকার নির্বাচনের ব্যবস্থা করা হয়। এর ধারাবাহিকতায় ১৯৩৭ সালে অনুষ্ঠিত ভারতীয় প্রাদেশিক নির্বাচনে ভারতীয় জাতীয় কংগ্রেস সংখ্যাগরিষ্ঠ আসনে জয় লাভ করে। কিন্তু প্রাদেশিক আইনসভায় সংখ্যাগরিষ্ঠ কংগ্রেস সরকার গঠন করতে সম্মত হয়নি। ফলে মুহাম্মদ ইউনূসের অধীনে একটি সংখ্যালঘু অস্থায়ী সরকার গঠিত হয়। 
পরবর্তীতে ১৯৩৭ সালেই কংগ্রেস নিজেদের আগের সিদ্ধান্ত বদলে বিহার প্রদেশে সরকার গঠন করে ক্ষমতা গ্রহণের সংকল্প করে। ফলে বিহারের গভর্নর কংগ্রেস নেতা শ্রী কৃষ্ণ সিনহাকে সরকার গঠনের জন্য আমন্ত্রণ জানায়। তিনি আরও তিনজন মন্ত্রীর সমন্বয়ে সরকার গঠন করেন।
ভারতীয় নেতাদের সাথে পরামর্শ না করেই জার্মানির বিরুদ্ধে গভর্নর-জেনারেলের যুদ্ধের ঘোষণার প্রতিবাদে ১৯৩৯ সালে অন্যান্য প্রদেশের কংগ্রেস মন্ত্রীদের পাশাপাশি শ্রী কৃষ্ণ সিনহা পদত্যাগ করেন। ফলে বিহার গভর্নরের শাসন জারি হয়। এরপর ১৯৪৬ সালে অনুষ্ঠিত ভারতীয় প্রাদেশিক নির্বাচনে কংগ্রেসে পুনরায় সংখ্যাগরিষ্ঠতা অর্জন করে। ফলে শ্রী কৃষ্ণ সিনহা পুনরায় প্রধানমন্ত্রী হিসেব সরকার গঠনঙ্করেন।
অবশেষে ১৯৪৭ সালের ১৫ আগস্ট বিহার প্রদেশ স্বাধীন ভারতের অংশে পরিণত হয়।
গুয়াতেমালা জাতীয় ফুটবল দল

গুয়াতেমালা জাতীয় ফুটবল দল () হচ্ছে আন্তর্জাতিক ফুটবলে গুয়াতেমালার প্রতিনিধিত্বকারী পুরুষদের জাতীয় দল, যার সকল কার্যক্রম গুয়াতেমালার ফুটবলের সর্বোচ্চ নিয়ন্ত্রক সংস্থা গুয়াতেমালা জাতীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৪৬ সাল হতে ফুটবলের সর্বোচ্চ সংস্থা ফিফার এবং ১৯৬১ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯২১ সালের ১৪ই সেপ্টেম্বর তারিখে, গুয়াতেমালা প্রথমবারের মতো আন্তর্জাতিক খেলায় অংশগ্রহণ করেছে; গুয়াতেমালার গুয়াতেমালা সিটিতে অনুষ্ঠিত উক্ত ম্যাচে গুয়াতেমালা হন্ডুরাসকে ১০–১ গোলের ব্যবধানে পরাজিত করেছে।
২৬,০০০ ধারণক্ষমতাবিশিষ্ট দোরোতেও গুয়ামুচ ফ্লোরেস স্টেডিয়ামে "লস চাপিনেস" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় গুয়াতেমালার রাজধানী গুয়াতেমালা সিটিতে অবস্থিত। বর্তমানে এই দলের ম্যানেজারের দায়িত্ব পালন করছেন আমারিনি বিয়াতোরো এবং অধিনায়কের দায়িত্ব পালন করছেন আলিয়ান্সা পেত্রোলেরার গোলরক্ষক রিকার্দো হেরেস জুনিয়র।
গুয়াতেমালা এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপে গুয়াতেমালা অন্যতম সফল দল, যেখানে তারা ১টি (১৯৬৭) শিরোপা জয়লাভ করেছে।
কার্লোস রুইস, গুইয়ের্মো রামিরেস, গুস্তাবো আদোলফো কাব্রেরা, হুয়ান কার্লোস প্লাতা এবং ফ্রেদি গার্সিয়ার মতো খেলোয়াড়গণ গুয়াতেমালার জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০০৬ সালের আগস্ট মাসে প্রকাশিত র‌্যাঙ্কিংয়ে গুয়াতেমালা তাদের ইতিহাসে সর্বোচ্চ অবস্থান (৫০তম) অর্জন করে এবং ১৯৯৫ সালের নভেম্বর মাসে প্রকাশিত র‌্যাঙ্কিংয়ে তারা ১৬৩তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে গুয়াতেমালার সর্বোচ্চ অবস্থান হচ্ছে ৪০তম (যা তারা ১৯৭২ সালে অর্জন করেছিল) এবং সর্বনিম্ন অবস্থান হচ্ছে ১০৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
চম্বিয়ালী ভাষা

চম্বিয়ালী ভাষা (টাকরী: ) পশ্চিমা পাহাড়ী ভাষাগোষ্ঠীর অন্তর্ভুক্ত একটি ভাষা, যা মূলত উত্তর ভারতের হিমাচল প্রদেশ রাজ্যের চম্বা জেলার চম্বা উপত্যকা ও পার্শ্ববর্তী অঞ্চলে বসবাসকারী জনগোষ্ঠীর ভাষা৷ ইউনেস্কো এই ভাষাটিকে ভারতের বিপন্ন ভাষাগুলির তালিকাভুক্ত করেছে৷ এটির তিনটি মূল উপভাষা, এগুলি হলো বাঁশিয়ারী, বাঁশবাড়ি ও গাদি চম্বিয়ালী৷
অন্যান্য পাহাড়ী ভাষাগুলি মধ্যে মণ্ডিয়ালী ভাষার সাথে এই ভাষার দক্ষিণের উপভাষাগুলির মোটামুটি ৮৩ শতাংশ পারস্পরিক বোধগম্যতা রয়েছে৷
চম্বিয়ালী ভাষার জন্য ব্যবহৃত মূল লিপি হলো টাকরী লিপির একটি বিশেষ স্থানীয় প্রকার, যা চম্বিয়ালী বা চমরালি লিপি নামে পরিচিত৷ টাকরী লিপির এই প্রকারটিকেই ইউনিকোডে মানক টাকরী হিসাবে ধরা হয়৷
চম্বিয়ালী ভাষাভাষী লোক মূলত চম্বা অঞ্চলে থাকেন৷ ২০১১ খ্রিস্টাব্দের জনগণনা অনুযায়ী ভারতে চম্বিয়ালী ভাষাভাষীর সংখ্যা ১,২৫,৭৪৬ জন, যেখানে ২০০১ খ্রিস্টাব্দে এই জনসংখ্যা ছিলো ১,২৬,৫৮৯ জন৷ জন সচেতনতার অভাবে যথেষ্ট সংখ্যক লোক নিজেদের হিন্দি এবং পাহাড়ী ভাষা (পাহাড়ি মূলত হিমাচলের ভাষাগুলিকে একত্রিত করতে কেন্দ্রীয় সরকার প্রবর্তিত নাম) বলে উল্লেখ করেছেন৷
হিন্দু পঞ্জিকা অনুযায়ী মাসের নামগুলি চম্বিয়ালী ভাষায় নিম্নরূপ:
চম্বিয়ালী ভাষাটি সাধারণভাবে পাহাড়ি অথবা হিমাচলি ভাষা নামে পরিচিত। তবে কারো কারো মতে বৃহত্তর পাঞ্জাবির ডোগরি ভাষার একটি উপভাষা। এই ভাষাটি কোন সরকারি পদমর্যাদা নেই এবং এটি বর্তমানে হিন্দি ভাষার একটি উপভাষা হিসেবে পরিগণিত হয়। ভাষাটির কোনো সরকারি মর্যাদা নেই৷ ইউনেস্কোর তথ্য অনুসারে এই ভাষাটি বিপন্ন ভাষার তালিকাভুক্ত, অর্থ অধিকাংশ চম্বিয়ালী ভাষাভাষী শিশুরা নিজের মাতৃভাষায় প্রাথমিক শিক্ষালাভে অক্ষম।
ভারতের সংবিধানের অষ্টম তফসিলে পাহাড়ী হিমাচলি ভাষাগুলির অন্তর্ভুক্তির জন্য ২০১০ খ্রিস্টাব্দে সিংহভাগ সম্মতিতে বিষয়টি রাজ্য বিধানসভায় উপস্থাপিত হয়৷ ছোটো ছোট সংস্থাগুলির দাবীকে বাদ দিতে সরকারীভাবে বিশেষ ঐই ভাষাগুলি সংরক্ষণ ও মান্যতা দানের কোনো বড় পদক্ষেপ নেওয়া হয় নি৷ রাজনৈতিক প্রভাবে ভাষাগুলির অধিকাংশের সাথেই হিন্দি ভাষাগোষ্ঠীর কোনরূপ পারস্পরিক সম্পর্ক না থাকলেও পাহাড়ি এই ভাষাগুলি হিন্দি ভাষার অন্তর্গত একেকটি উপভাষা হয়ে রয়েছে৷
ভগবানগোলা রেলওয়ে স্টেশন

ভগবানগোলা রেলওয়ে স্টেশন ভারতীয় রেলওয়ের পূর্ব রেল বিভাগের লালগোলা-গেদে শাখা রেলপথের একটি রেলওয়ে স্টেশন। স্টেশনটি ভারতের পশ্চিমবঙ্গের মুর্শিদাবাদ জেলার ভগবানগোলায় অবস্থিত। এই রেলওয়ে স্টেশনটি ভগবানগোলা গ্রাম ও এর দুটি জনসাধারণ উন্নয়ন ব্লক অঞ্চলের মধ্যে রেলযোগাযোগ পরিচালনা করে। ভাগীরথী এক্সপ্রেস,হাজারদুয়ারী এক্সপ্রেস,লালগোলা প্যাসেঞ্জার ও কিছু লোকাল ট্রেন স্টেশনটিতে থামে।
কৃষ্ণনগর-লালগোলা রেলওয়ে বিভাগটির ভগবানগোলা স্টেশন সহ সম্পূর্ণ বৈদ্যুতীকরণ হয় ১৯০৪ সালে। ২০১০ সালে,এই রেলপথটিতে দুটি ট্র্যাক বসানো হয়।
দাদীমা

দাদীমা হচ্ছে ২০০৬ সালে মুক্তিপ্রাপ্ত একটি বাংলাদেশী মারপিট নাট্য চলচ্চিত্র। চলচ্চিত্রটি পরিচালনা করেছেন এফ আই মানিক এবং অমি বনি কথাচিত্রের ব্যানারে প্রযোজনা করেছেন মনোয়ার হোসেন ডিপজল, এছাড়াও এটির কাহিনী ও সংলাপও লিখেছেন তিনি। এতে কেন্দ্রীয় চরিত্রে অভিনয় করেছেন মনোয়ার হোসেন ডিপজল, আনোয়ারা বেগম, শাকিব খান ও অপু বিশ্বাস। এছাড়াও পার্শ্বচরিত্রে অভিনয় করেছেন মিশা সওদাগর, ওমর সানী, প্রার্থনা ফারদিন দিঘী, রিনা খান ও এটিএম শামসুজ্জামান, প্রমূখ। এটি শাকিব খান অভিনীত ১০০তম চলচ্চিত্র।
দুই পরিবারের দ্বন্দ্ব নিয়ে ছবির গল্প। যে দুই পরিবারকে কোনোভাবেই মীমাংসার দিকে নিয়ে যাওয়া যায় না। বহুবার চেষ্টা করেও ব্যর্থ হন দাদীমা (আনোয়ারা)। কিন্তু এরইমধ্যে আকাশ খান (শাকিব খান) ও প্রতিপক্ষ পরিবারের মেয়ে তাসমিনা সুলতানা প্রীতির (অপু বিশ্বাস) মধ্যে প্রেমের সম্পর্ক গড়ে উঠে। দা-কুমড়ো সম্পর্ক যে পরিবারের মধ্যে, সেই দুই পরিবারের দুই তরুণ তরুণীর প্রেমের সম্পর্কের কেমন পরিণতি হয়? কিংবা তাদের সম্পর্ক কি দুই পরিবারকে এক করতে কোনো ভূমিকা রাখবে?
বান্ডিরমা

বান্ডিরমা ( থেকে ) মারমারা সাগরে ২০১৬ মধ্যে ১৪৯,৪৬৯ জন বাসিন্দা সহ উত্তর- তুরস্কের একটি শহর। বান্দারমা বালাকেশির প্রদেশের একটি জেলা।
শহরটি একটি বাণিজ্যিক কেন্দ্র এবং এর বন্দরটি ইস্তাম্বুল ও ইজমিরের মধ্যে বাণিজ্যের জন্য একটি ট্রানজিট পয়েন্ট হিসাবে কাজ করে। আশেপাশের অঞ্চলে কৃষিক্ষেত্রও উৎপাদিত হয়, সিরিয়াল, ভেড়া ও মাংস, গবাদি পশু, শস্য এবং খনিজ বোরাসাইটের মতো পণ্য উৎপাদন করে।
এই শহরে অন্যান্য নগর কেন্দ্রগুলির সাথে সড়ক ও রেল যোগাযোগ রয়েছে। বালেকসির যা প্রদেশের কেন্দ্র ৯০ কিমি, ইস্তাম্বুল ১০০ কিমি উত্তর-পূর্বে (নৌকায়), বার্সা ১০০ কিমি পূর্বে, mirzmir ২৭০ কিমি দক্ষিণ-পশ্চিমে এবং Çনাক্কলে ১৭০ ale কিমি পশ্চিম। এছাড়াও শহরের সমুদ্রবন্দর এবং সামরিক বিমানবন্দর রয়েছে।
বান্ডিরমার দু'টি শহর হ'ল কামেন, জার্মানি, টঙ্গক্সিয়াং, চীন এবং মার্ডিন, তুরস্ক।
এই অঞ্চলটি ১৪ ম শতাব্দীতে বাইজেন্টাইন সাম্রাজ্য থেকে অটোমান সাম্রাজ্যের দ্বারা জয়লাভ করেছিল।
একসময় প্যান্ডারমা নামে পরিচিত এই শহরটি ১৯১২ সালে ইজমির রেলপথ খোলার সাথে সাথে বৃদ্ধি পেয়েছিল। বন্দরটি সক্রিয় ছিল এবং ব্রিটিশ এবং গ্রীক জাহাজ সহ বিশ্বজুড়ে স্টিমশিপগুলি হোস্ট করেছিল। বড় স্টিমশীপগুলির জন্য বৃহত্তর ডকগুলি তৈরি করার এই শহরটির উদ্দেশ্য ছিল।
যখন প্রথম বিশ্বযুদ্ধ শুরু হয়েছিল, নির্মাণকাজ বন্ধ ছিল। ১৯১৮ সালে প্রথম বিশ্বযুদ্ধের শেষ শটটি শহরেই বহিস্কার করা হয়েছিল। একটি স্মৃতিস্তম্ভ শেলের পতনের অবস্থানটিতে দাঁড়িয়ে আছে।
বান্ডিরমা টিসিডিডি -র অন্যতম প্রধান সমুদ্রবন্দর, অতএব শহরটি অনেক বেশি মালবাহী রেলপথের ট্র্যাফিক দেখে। দুটি যাত্রীবাহী ট্রেন প্রতিদিন বান্ডিরমা থেকে ইজমির পর্যন্ত চলাচল করে। এগুলি হ'ল "৬ এলাইল এক্সপ্রেসি", এবং "১৭ এলাইল এক্সপ্রেসি"। একটি নতুন রেলপথ প্রকল্প বান্দরসাকে বুরসার সাথে যুক্ত করবে। Oডিও ফেরি দিয়ে ইস্তাম্বুলের সাথে ব্যান্ডর্মাকে সংযুক্ত করে। এখানে একটা হয় খেয়া থেকে Tekirdag বান্ডিরমা করতে।
বান্ডিরমায় একটি পাবলিক বিশ্ববিদ্যালয় রয়েছে: বান্ডিরমা ওনেহেদী আইলিল বিশ্ববিদ্যালয় ।
কাজী আবুল কাসেম (কার্টুনিস্ট)

কাজী আবুল কাসেম (৭ মে ১৯১৩–১৯ জুলাই ২০০৪) ছিলেন চিত্রশিল্পী, অলঙ্করণ-চিত্রী, লেখক, ছোটদের জন্য চিত্রে গল্প-কাহিনির লেখক, গীতিকার, অনুবাদক, ছড়াকার। তিনি ভারত উপমহাদেশের প্রথম মুসলিম কার্টুনিস্ট, প্রখ্যাত চিত্রশিল্পী ও শিশুসাহিত্যিক। অবিভক্ত বাংলার একজন পথিকৃৎ চিত্রশিল্পী ও কার্টুনিস্ট ছাড়াও আধুনিক এক বিজ্ঞানমনা ব্যক্তিত্ব হিসেবেও সুপরিচিত ছিলেন। কাজী আবুল কাশেম "দোপেঁয়াজা" ছদ্মনামে ভাষা আন্দোলনবিষয়ক কার্টুন আঁকতেন।
কাজী আবুল কাসেম ৭ মে ১৯১৩ সালে ঝিনাইদহের শৈলকুপার উমেদপুর গ্রামে জন্মগ্রহণ করেন। পৈতৃক নিবাস রাজবাড়ী জেলার গোয়ালন্দের পাংশা থানার পাকুনা গ্রামে। তার পিতা কাজী মকবুল আলী। মাতা মেহেরুননেসা খাতুন। তিনি ৪ বছর বয়সে পিতা এবং ৫ বছর বয়সে মাকে হারান। তার বড় ভাই কথাসাহিত্যিক কাজী আবুল হোসেন। ১৯২৬ সালে তার চিত্রকর্মে মুগ্ধ হয়ে ফরিদপুর শহরের এক পাদ্রি তাকে নিয়ে কলকাতা যান গভর্নমেন্ট আর্ট স্কুলে ভর্তি করানোর উদ্দেশ্যে। ভর্তি পরীক্ষায় উত্তীর্ণ হলেও বয়স কম হওয়ার কারণে দেশে ফিরে আসেন। ১৯২৮ সালে আসাম হয়ে পুনরায় কলকাতা যান।
১৯৩০ সালে মাত্র ১৮ বছর বয়সে মোহাম্মদ নাসির উদ্দীন সম্পাদিত বিখ্যাত মাসিক সওগাত (বাংলা ১৩৩৭ সালের পৌষ সংখ্যা)-এ প্রকাশিত হয় তার প্রথম কার্টুনচিত্র। এর মাধ্যমে কাজী আবুল কাসেম চিহ্নিত হন প্রথম বাঙালি মুসলিম কার্টুনিস্ট ও চিত্রশিল্পী হিসেবে। এরপর বহু দৈনিক, সাপ্তাহিক ও মাসিক পত্রিকায় তার আঁকা একরঙা ও বহুরঙা চিত্র ও কার্টুন প্রকাশিত হতে থাকে। অসংখ্য বইয়ের প্রচ্ছদ ও অলঙ্করণ ঘটে তার নিপুণ হাতে পরম আন্তরিকতা ও বিশ্বস্ততায়। কলকাতার কমার্শিয়াল আর্ট স্টুডিওতে তিনি সামান্য বেতনে চাকরিতে প্রবেশ করে অল্প সময়েই প্রতিষ্ঠানের প্রধান চিত্রকর্মী হিসেবে নিজেকে প্রতিষ্ঠিত করেন। এরপর ১৯৪১ সালে বেঙ্গল গভর্নমেন্টের শিল্প বিভাগে চাকরি নেন। ১৯৫০ সালের গোড়ার দিকে শিল্প বিভাগের আওতায় ভোকেশনাল ট্রেনিং সেন্টার ফর ডিমোবিলাইজড পার্সোনেলের বালিগঞ্জ শাখায় শিল্পী-শিক্ষকের পদে নিয়োজিত ছিলেন। ১৯৫০ সালের মধ্যভাগে তিনি কলকাতা থেকে এসে প্রথমে কিছু দিন খুলনা ছিলেন, পরে ঢাকায় চলে আসেন।
১৯৫২ সালের রাষ্ট্রভাষা আন্দোলনের মহান সৈনিক কাজী আবুল কাসেম তার আঁকা ‘হরফ খেদাও’ কার্টুন চিত্রটির কারণে স্মরণীয় হয়ে রয়েছেন। ১৯৬০ সালে এক বছর অস্থায়ীভাবে টেকস্ট বুক বোর্ডের আর্ট রিভ্যুয়ার এবং ১৯৬১ থেকে ১৯৬৬ সাল পর্যন্ত ফ্রাঙ্কলিন বুক প্রোগ্রামসের প্রধান শিল্প নির্দেশক ও শিশুসাহিত্যের বইয়ের রিভ্যুয়ার হিসেবে চাকরি করেছিলেন। এরপর তিনি অবসর গ্রহণ করেন।
কাজী আবুল কাসেম বাংলা একাডেমী পদক, জাতীয় গ্রন্থকেন্দ্র স্বর্ণপদক, শিল্পী এসএম সুলতান স্বর্ণপদক, বাংলাদেশ শিশু একাডেমী পুরস্কার, নাসির উদ্দিন স্বর্ণপদক, বাংলাদেশ চারুশিল্পী সংসদ, কাজী মাহবুব উল্লাহ-জেবুন্নেছা স্বর্ণপদকসহ অনেক পুরস্কার ও সংবর্ধনায় সম্মানিত হয়েছেন।
কাজী আবুল কাসেম ১৯ জুলাই ২০০৪ সালে ঢাকার ন্যাশনাল হার্ট ফাউণ্ডেশন হাসপাতালে মৃত্যুবরণ করেন।
নক্সভিল, টেনেসি

নক্সভিল যুক্তরাষ্ট্রের টেনেসি অঙ্গরাজ্যের শহর ও নক্স কাউন্টির সদর দপ্তর। ২০১৯ সালের ১ জানুয়ারির হিসাব অনুযায়ী নক্সভিলের জনসংখ্যা ১,৮৭,৬০৩। পূর্ব টেনেসি মহা উপবিভাগের বৃহত্তম শহর। ন্যাশভিল ও মেম্ফিসের পর এটি টেনেসির তৃতীয় বৃহত্তম শহর। এছাড়াও শহরটি নক্সভিল মেট্রোপলিটান পরিসংখ্যানগত এলাকার প্রধান শহর।
১৭৮৬ সালে নক্সভিলে প্রথম মানববসতি স্থাপিত হয়। এটি টেনেসির প্রথম রাজধানী ছিল। ঊনবিংশ শতাব্দীর প্রথমার্ধে ভৌগোলিক বিচ্ছিন্নতা নক্সভিলের উন্নতির পথে প্রধান বাধা হয়ে দাঁড়ায়। ১৮৫৫ সালে রেলসড়ক আসার পর থেকে অর্থনৈতিক প্রগতি ত্বরান্বিত হয়। গৃহযুদ্ধের সময় নক্সভিল দাসত্বের প্রশ্নে বিভক্ত হয়ে যায়। কনফেডারেট ও ইউনিয়ন উভয় বাহিনীর সদস্যরাই শহরটি দখল করে রেখেছিল। যুদ্ধের পর খুচরা পণ্য বিক্রয় এবং উৎপাদনকার্যে নক্সভিল দ্রুত বেড়ে ওঠে। ১৯২০ এর দশকে উৎপাদন খাতের ধস ঘটলে শহরের অর্থনৈতিক খাত স্থবির হয়ে পড়ে। শহরের নেতারাও পরস্পর রাজনৈতিক বিরোধে সম্পৃক্ত হয়ে পড়েন। ১৯৮২ সালের বৈশ্বিক মেলা শহরটিকে পুনর্জীবিত করে তুলতে ভূমিকা রাখে। শহরের নেতা ও বেসরকারি ব্যবসায়ীদের উদ্যোগে এর অর্থনৈতিক বৃদ্ধির বিষয়টি পুনরায় বেগবান হয়। 
নক্সভিলে টেনেসি বিশ্ববিদ্যালয়ের প্রধান ক্যাম্পাস অবস্থিত। এর খেলোয়াড়দের দল টেনেসি ভলান্টিয়ার্স পার্শ্ববর্তী এলাকায় ব্যাপক জনপ্রিয়তা অর্জন করেছে। টেনেসি উপত্যকা কর্তৃপক্ষের সদর দপ্তরও নক্সভিল শহরে অবস্থিত। টেনেসি সুপ্রিম কোর্টের পূর্বাঞ্চলীয় শাখার আদালতভবনও নক্সভিল শহরে অবস্থিত। কতগুলো জাতীয় ও আঞ্চলিক প্রতিষ্ঠানের বাণিজ্যিক সদর দপ্তরও নক্সভিল শহরে অবস্থিত। এটি অ্যাপালাচিয়া এলাকার অন্যতম বৃহত্তম শহর। এছাড়াও নক্সভিল গ্রেট স্মোর্কি মাউন্টেনস জাতীয় পার্কের অন্যতম প্রধান শহর।
ফ্রেঞ্চ ও ইন্ডিয়ান যুদ্ধের ও আমেরিকান বিপ্লবের প্রেক্ষাপটে সৃষ্ট বিভ্রান্তির ফলে অ্যাপালাচিয়ার পশ্চিমে ইউরো-আমেরিকান বসতির দ্রুত বৃদ্ধি ঘটে। 
১৭৮৬ সালে স্বাধীনতাযুদ্ধের বীর জেমস হোয়াইট ও তার বন্ধু জেমস কনর প্রথম খাঁড়ির (ফার্স্ট ক্রিক) উৎসমুখে হোয়াইটের দুর্গ নির্মাণ করেন। ১৭৯০ সালে হোয়াইটের জামাতা জেমস ম্যাকলাং হোয়াইটের জমি বিষয়ে সার্বিক নিরীক্ষা করেন, যাতে করে ঐ জমিতে একটি শহর প্রতিষ্ঠা করা সম্ভব হয়। ম্যাকলাং ৬৪টি লটে নক্সভিলকে বিরক্ত করেন। শহরের মাঝখানে একটি জলপ্রপাত নির্মাণের ব্যবস্থা করা হয়েছিল। দুইটি লটে একটি চার্চ ও কবরস্থান এবং চারটি লটে একটি বিদ্যালয় নির্মাণের কথা ভাবা হয়েছিল। সেই বিদ্যালয়টিই হলো আজকের টেনেসি বিশ্ববিদ্যালয়।
১৭৯০ সালে রাষ্ট্রপতি জর্জ ওয়াশিংটন নর্থ ক্যারোলাইনার ভূমি জরিপকারী উইলিয়াম ব্লাউন্টকে গভর্নর হিসেবে নিয়োগ দেন। ব্লাউন্ট। চেরোকি জাতির মানুষদের সাথে আলোচনা করে ভূমিসংক্রান্ত বিবাদ মীমাংসা করেন।
গদিয়ালী ভাষা

গদি ভাষা (যা গদকী, গদিয়ালী বা ভরমৌড়ী; টাকরী: নামেও পরিচিত) পশ্চিমা পাহাড়ী ভাষাগোষ্ঠীর অন্তর্ভুক্ত একটি ভাষা, যা মূলত উত্তর ভারতের হিমাচল প্রদেশ রাজ্যের চম্বা জেলার ভরমৌড় অঞ্চলে বসবাসকারী গদ্দি জনগোষ্ঠীর ভাষা৷ ঐতিহাসিক পরিযানের ফলে পার্শ্ববর্তী জম্মু ও কাশ্মীরের উধমপুর, কাঠুয়া এবং ডোডা জেলাতে বেশ কিছু গদ্দি জাতি অধ্যুষিত গ্রাম রয়েছে৷
ইউনেস্কো এই ভাষাটিকে ভারতের বিপন্ন ভাষাগুলির তালিকাভুক্ত করেছে৷
গদিয়ালী ভাষার জন্য ব্যবহৃত মূল লিপি হলো টাকরী লিপির একটি বিশেষ স্থানীয় প্রকার, যা চম্বিয়ালি লিপি নামে পরিচিত৷ চম্বিয়ালি ভাষার জন্যও এই লিপি ব্যবহার হয়৷ তবে ভারতের স্বাধীনতা লাভের পর দেবনাগরী লিপি এই লিপিটিকে প্রতিস্থাপিত করে৷
ভাষাটির চারটি উপভাষা রয়েছে, এগুলি হলো:
গদিয়ালী ভাষাভাষী লোক মূলত ভরমৌড়ী অঞ্চলে বসবাস করেন৷ ২০১১ খ্রিস্টাব্দের জনগণনা অনুযায়ী ভারতে গদিয়ালী ভাষাভাষীর সংখ্যা ১,৮১,০৬৯ জন, যেখানে ২০০১ খ্রিস্টাব্দে এই জনসংখ্যা ছিলো ৬৬,২৪৬ জন৷ জন সচেতনতার অভাবে যথেষ্ট সংখ্যক লোক নিজেদের হিন্দি এবং পাহাড়ী ভাষা (পাহাড়ি মূলত হিমাচলের ভাষাগুলিকে একত্রিত করতে কেন্দ্রীয় সরকার প্রবর্তিত নাম) বলে উল্লেখ করেছেন৷
গদিয়ালী ভাষাটি সাধারণভাবে পাহাড়ি অথবা হিমাচলি ভাষা নামে পরিচিত। তবে কারো কারো মতে বৃহত্তর পাঞ্জাবির ডোগরি ভাষার একটি উপভাষা। এই ভাষাটি কোন সরকারি পদমর্যাদা নেই এবং এটি বর্তমানে হিন্দি ভাষার একটি উপভাষা হিসেবে পরিগণিত হয়। ইউনেস্কোর তথ্য অনুসারে এই ভাষাটি বিপন্ন ভাষার তালিকাভুক্ত, যার অর্থ অধিকাংশ গদিয়ালী ভাষাভাষী শিশুরা নিজের মাতৃভাষায় প্রাথমিক শিক্ষালাভে অক্ষম।
ভারতের সংবিধানের অষ্টম তফসিলে পাহাড়ী হিমাচলি ভাষাগুলির অন্তর্ভুক্তির জন্য ২০১০ খ্রিস্টাব্দে সিংহভাগ সম্মতিতে বিষয়টি রাজ্য বিধানসভায় উপস্থাপিত হয়৷ ছোটো ছোট সংস্থাগুলির দাবীকে বাদ দিতে সরকারীভাবে বিশেষ ঐই ভাষাগুলি সংরক্ষণ ও মান্যতা দানের কোনো বড় পদক্ষেপ নেওয়া হয় নি৷ রাজনৈতিক প্রভাবে ভাষাগুলির অধিকাংশের সাথেই হিন্দি ভাষাগোষ্ঠীর কোনরূপ পারস্পরিক সম্পর্ক না থাকলেও পাহাড়ি এই ভাষাগুলি হিন্দি ভাষার অন্তর্গত একেকটি উপভাষা হয়ে রয়েছে৷
দ্য বেস্ট ফিফা ফুটবল পুরস্কার ২০২০

দ্য বেস্ট ফিফা ফুটবল পুরস্কার ২০২০ ফিফা কর্তৃক প্রদানকৃত বার্ষিক পুরস্কার অনুষ্ঠান ছিল। দ্য বেস্ট ফিফা ফুটবল পুরস্কার নামের অধীনে এটি পঞ্চম পুরস্কার অনুষ্ঠান ছিল। এটি ২০২০ সালের ১৭ই ডিসেম্বর তারিখে অনুষ্ঠিত হয়েছিল। করোনাভাইরাসের বৈশ্বিক মহামারীর কারণে এই অনুষ্ঠানটি অনলাইনে অনুষ্ঠিত হয়েছিল। সাবেক ওলন্দাজ ফুটবলার রুড হুলিট এবং ক্রীড়া সাংবাদিক রেশমিন চৌধুরী এই অনুষ্ঠানের উপস্থাপনা করেছিলেন।
২০২০ সালের ২৫শে নভেম্বর তারিখে, এই পুরস্কারের জন্য ১১ জন খেলোয়াড়ের একটি বাছাই তালিকা প্রকাশ করা হয়েছিল। অতঃপর ১১ই ডিসেম্বর তারিখে, শীর্ষ ৩ খেলোয়াড়ের নাম (ক্রিস্তিয়ানো রোনালদো, রবার্ত লেভানদোস্কি এবং লিওনেল মেসি) প্রকাশ করা হয়েছিল।
এই বছরের সেরা পুরুষ খেলোয়াড় নির্বাচনের মানদণ্ড ছিল: ২০১৯ সালের ২০শে জুলাই হতে ২০২০ সালের ৭ই অক্টোবর পর্যন্ত প্রত্যেক খেলোয়াড়দের নিজ নিজ অর্জন।
২০২০ সালের ২৫শে নভেম্বর তারিখে, এই পুরস্কারের জন্য ৬ জন খেলোয়াড়ের একটি বাছাই তালিকা প্রকাশ করা হয়েছিল। অতঃপর ১১ই ডিসেম্বর তারিখে, শীর্ষ ৩ খেলোয়াড়ের নাম (অ্যালিসন বেকার, মানুয়েল নয়ার এবং ইয়ান অবলাক) প্রকাশ করা হয়েছিল।
২০২০ সালের ২৫শে নভেম্বর তারিখে, এই পুরস্কারের জন্য ৫ জন কোচের একটি বাছাই তালিকা প্রকাশ করা হয়েছিল। অতঃপর ১১ই ডিসেম্বর তারিখে, শীর্ষ ৩ কোচের নাম (মার্সেলো বিয়েসলা, হান্স-ডিটার ফ্লিক এবং ইয়ুর্গেন ক্লপ) প্রকাশ করা হয়েছিল।
টীকা
২০২০ সালের ২৫শে নভেম্বর তারিখে, এই পুরস্কারের জন্য ১১ জন খেলোয়াড়ের একটি বাছাই তালিকা প্রকাশ করা হয়েছিল। অতঃপর ১১ই ডিসেম্বর তারিখে, শীর্ষ ৩ খেলোয়াড়ের নাম (লুসি ব্রোঞ্জ, পার্নিল হার্ডার এবং ওয়েঁদি রেনার) প্রকাশ করা হয়েছিল।
এই বছরের সেরা নারী খেলোয়াড় নির্বাচনের মানদণ্ড ছিল: ২০১৯ সালের ৮ই জুলাই হতে ২০২০ সালের ৭ই অক্টোবর পর্যন্ত প্রত্যেক খেলোয়াড়দের নিজ নিজ অর্জন।
! ক্রম !! খেলোয়াড় !! ক্লাব !! জাতীয় দল !! পয়েন্ট
১৯৭৭ অন্ধ্রপ্রদেশ ঘূর্ণিঝড়

১৯৭৭ সালের অন্ধ্র প্রদেশ ঘূর্ণিঝড় একটি বিধ্বংসী গ্রীষ্মমণ্ডলীয় ঘূর্ণিঝড় যা ১৯৭৭ সালের নভেম্বরে অন্ধ্র প্রদেশে আঘাত হানে এবং কমপক্ষে ১০,০০০ জন মানুষকে হত্যা করে। 
১৯৭৭ অন্ধ্রপ্রদেশ ঘূর্ণিঝড়ের উত্‍পত্তিটি দুর্বল গ্রীষ্মমণ্ডলীয় নিম্নচাপের সন্ধান পাওয়া যায় ১৪ নভেম্বর সকালে স্যাটেলাইট চিত্রে যা নিকোবর দ্বীপপুঞ্জের প্রায় ৫২০কিমি (৩২০ মাই্ল) দক্ষিণ-পশ্চিমে অবস্থান। ভারত আবহাওয়া অধিদফতরের (আইএমডি) প্রতিবেদনে জানা যায় যে সকালে এই নিম্নচাপ গভীর নিম্নচাপের দিকে আরও তীব্র হয়ে ওছে, এবং জয়েন্ট টাইফুন সতর্কতা কেন্দ্র (জেটিডাব্লুসি) একটি ক্রান্তীয় ঘূর্ণিঝড় গঠনের সতর্কতা জারি করে। 
সবচেয়ে বেশি ক্ষতিগ্রস্ত অঞ্চলগুলি ছিল কৃষ্ণা নদীর বদ্বীপ অঞ্চলে। ডিভিসিমা দ্বীপ ছয়-মিটার উঁচু ( ) আঘাত পেয়েছিল ) ঝড়ের প্লাবনের আঘাতের সম্মুখীন হয়। হাজার হাজার মানুষের প্রাণহানি হয়। কয়েকশ লাশ পানিতে ভাসছিল এবং কোন প্রকার সনাক্তকরণ ছাড়ান গনশেষকৃত্য সম্পন্ন করা হয়। ভূমিধ্বস ওয়াল্টার-কিরান্ডাল রেলপথ লাইন ভেঙে ফেলে। বাপতলা শহরের একটি গির্জার আশ্রয় নিতে বাড়ি ছেড়ে আসা প্রায় ১০০ মানুষ ভবনটি ধসে মারা গিয়েছিলেন। জলোচ্ছ্বাসে ধান এবং ফসলের ক্ষেতগুলি ডুবে যায়। ঝড়ের কবলে কয়েকটি বিদেশী জাহাজসহ ১৩ টি নৌযান নিখোঁজ হয়।
ঘূর্ণিঝড় এবং পরবর্তী বন্যায় প্রায় ১০০ টি গ্রাম ধুয়ে যায় বা ক্ষতিগ্রস্ত হয় এবং মোট ১০,৮৪১ জন নিহত ও নিখোঁজ হয় এবং ৩৪ লক্ষ মানুষ গৃহহীন হয় । জনতা পার্টির মতে, ঝড়ের ফলে কমপক্ষে ৫০,০০০ মানুষ মারা যায় বলে বিশ্বাস করা হয়, যা সরকারের রিপোর্টের চেয়ে যথেষ্ট বেশি। 
জানমালের ব্যাপক ক্ষয়ক্ষতি অন্ধ্র প্রদেশ উপকূলে প্রাথমিক সতর্কতা আবহাওয়া কেন্দ্র স্থাপনের জন্য উদ্বুদ্ধ করে। ঘূর্ণিঝড় আশ্রয় কেন্দ্র এবং দুর্যোগ ব্যবস্থাপনার অন্যান্য ব্যবস্থাও নেওয়া হয়েছিল। ঝড়ের কবলে পড়ে মারা যাওয়া মানুষের স্মৃতিতে একটি স্মৃতিসৌধ অবনীগড়দা শহরের নিকটে নির্মাণ করা হয়।
পরের ঘূর্ণিঝড় ( ১৯৯০) যা অন্ধ্র প্রদেশে ঘটেছিল তা দেখিয়েছিল যে দুর্যোগ ব্যবস্থাপনায় বড় ধরনের উন্নতি হয়েছে, সময়ের আগে কার্যকর সতর্কতা ছিল এবং উন্নত আবহাওয়া সংক্রান্ত সরঞ্জাম ১৯৭৭ সালের ঘূর্ণিঝড়ের তুলনায় মৃত্যুর হারকে নাটকীয়ভাবে হ্রাস করেছিল। 
এই দুর্যোগের প্রেক্ষাপটে ভারতে কর্মকর্তাদের বিরুদ্ধে ক্ষয়ক্ষতি ও প্রাণহানির মাত্রা লুকানোর অভিযোগ আনা হয়েছিল। জনতা পার্টির সদস্যরা, যে সময়ে রাজ্য সরকারের বিরোধী রাজনৈতিক দল ছিল, দাবি করেছিল যে এই কভার আপটি ছিল অপরাধমূলক অবহেলা গোপন করার জন্য যার ফলে কয়েক হাজার মানুষ হতাহত হয়েছিল। এই অভিযোগের পরে পাঁচ জন উচ্চপদস্থ সরকারী কর্মকর্তা পদ থেকে পদত্যাগ করেন।
ডিম্বাশয়ের কোষথলি

ডিম্বাশয়ের কোষথলি হল মহিলা প্রজনন জীববিজ্ঞানের প্রাথমিক একক।এদের প্রত্যেকটিতে একটি একক উওসাইট (অপরিপক্ব ডিম্বাশয় বা ডিমের কোষ) থাকে। এই কাঠামোগুলি পর্যায়ক্রমে বৃদ্ধি এবং বিকাশিত হয় যা সাধারণত উওসাইটের ডিম্বস্ফোটনের মাধ্যমে শেষ হয়। এগুলিতে "গ্রানুলোসা কোষ" এবং "থিকা অব ফলিকলও" রয়েছে।
প্রতি মাসে একবার ডিম্বাশয়গুলির একটি পরিপক্ব ডিম (ডিম্বাণু) হিসেবে প্রকাশ লাভ করে। এই জাতীয় উওসাইটির নিউক্লিয়াসকে "জার্মিনাল ভেসিকাল বলা হয়।"
কুমুলাস ওফোরাস হল একটি কোষগুচ্ছ, যা ডিম্বাশয়ের কোষথলিতে এবং ডিম্বস্ফোটনের পরে উভয় ক্ষেত্রেই উওসাইটিটিকে ঘিরে থাকে।
এতে অসংখ্য গ্রানুলোসা কোষ রয়েছে।
গ্রানুলোসা কোষ বা ফলিকুলার কোষ উওসাইটগুলোকে ঘিরে রাখে। এদের সংখ্যা গোনাডোট্রপিন হরমোনের উচ্চ প্রবাহে বৃদ্ধি পায় আবার টেস্টোস্টেরনের বৃদ্ধিতে হ্রাস পায়। তারা ডিম্বাশয়ের হরমোন সংশ্লেষণ নিয়ন্ত্রণে জড়িত পেপটাইডও উৎপাদন করে। ফলিকল-উদ্দীপক হরমোন (এফএসএইচ) গ্রানুলোসা কোষকে তাদের পৃষ্ঠে লুটিনাইজিং হরমোন (এলএইচ) রিসেপ্টরগুলি প্রকাশ করতে প্ররোচিত করে; যখন এই রিসেপ্টরগুলিতে লুটিনাইজিং হরমোন সংযোজন সম্পন্ন হয়, তখন লুটিনাইজিং হরমোনের বিস্তারটি থেমে যায়। 
গ্রানুলোসা কোষগুলিতে বহির্মুখী ম্যাট্রিক্সের একটি পাতলা স্তরে আবদ্ধ থাকতে দেখা যায়। যাকে "ফলিকুলার ভিত্তি ঝিল্লি" বা "বেসাল লামিনা" (ছবিতে "ফাইব্রো-ভাস্কুলার কোট") বলে। বেসাল লামিনার বাইরে থিকা ইন্টার্না এবং থিকা এক্সটার্না পাওয়া যায়।
"প্রিমোরডিয়াল ফলিকলগুলি" খালি চোখে পার্থক্য করা যায় না। এগুলি প্রাথমিক, মাধ্যমিক এবং তৃতীয় ভেসিকুলার ফলিকলে বিকশিত হয়। তৃতীয় ভেসিকুলার ফলিকল (যাকে "পরিপক্ব ভেসিকুলার ফলিকল" বলা হয়) কখনও কখনও "গ্রাফিয়ান ফলিকল"(রেগনিয়ার ডি গ্রাফের পরে)ও বলা হয়।
প্রায় দুই সেন্টিমিটারের চেয়ে বড় যে কোনো ডিম্বাশয়ের ফলিকলকে ডিম্বাশয়ের সিস্ট বলা হয়।
ডিম্বাশয়ের কার্যাবলি কোষথলিগুলোর ভলিউমের গাইনোকোলজিক আলট্রাসনোগ্রাফি দ্বারা এবং কোষথলির আয়তনের পরিমাণ দ্বারা পরিমাপ করা যেতে পারে। বর্তমানে, ডিম্বাশয়ের কোষথলির আয়তন ত্রিমাত্রিক পুনর্গঠিত আল্ট্রাসাউন্ড চিত্র থেকে দ্রুত এবং স্বয়ংক্রিয়ভাবে পরিমাপ করা যায়।
পাংওয়ালি ভাষা

পাংওয়ালি ভাষা (টাকরী: ) পশ্চিমা পাহাড়ী ভাষাগোষ্ঠীর অন্তর্ভুক্ত একটি ভাষা, যা মূলত উত্তর ভারতের হিমাচল প্রদেশ রাজ্যের চম্বা জেলার পাঙ্গি উপত্যকাকে কেন্দ্র করে বসবাসকারী জনগোষ্ঠীর ভাষা৷ ইউনেস্কো এই ভাষাটিকে ভারতের প্রায় অবলপ্ত ভাষাগুলির তালিকাভুক্ত করেছে৷
পাংওয়ালি ভাষার জন্য ব্যবহৃত মূল লিপি হলো টাকরী লিপির একটি বিশেষ স্থানীয় প্রকার, যা চম্বিয়ালী লিপি নামে পরিচিত৷ তবে ভারতের স্বাধীনতা লাভের পর দেবনাগরী লিপি এই লিপিটিকে প্রতিস্থাপিত করে৷
ভাষাবিদ জর্জ আব্রাহাম গ্রিয়ার্সন তার ভারতের ভাষিক অনুসন্ধানে পাংওয়ালিকে চম্বিয়ালী ভাষার উপভাষা বলে উল্লেখ করেছেন৷ বর্তমানে এটি পশ্চিমা পাহাড়ি ভাষা চম্বিয়ালী শ্রেণীর পৃথক ভাষা হিসাবে স্বীকৃতি পেয়েছে৷
পাংওয়ালি ভাষার সাথে মণ্ডিয়ালী ভাষার ৬৪ শতাংশ, কাংড়ি ভাষার সাথে ৫২ শতাংশ, চম্বিয়ালী ভাষার সাথে ৪৪ শতাংশ, এবং ভদ্রবাহী ভাষার সাথে ৫০ শতাংশ পারস্পরিক বোধগম্যতা রয়েছে৷ এটির সাথে হিন্দির ৫৫ শতাংশ, কুলুবী ভাষার ৭৭ শতাংশ ও ভদ্রবাহী ভাষার ৪৫ শতাংশ আভিধানিক সাদৃৃশ্য রয়েছে৷
পাংওয়ালি ভাষার মূলত চারটি উপভাষা রয়েছে:
কিল্লার শহর পাঙ্গী তহশিলের সদর হওয়ার ফলে কিল্লার উপভাষাটি সকলের কাছে বোধগম্য৷ আবার সচ উপভাষাটি বাকী উপভাষার তুলনায় অধিক সংস্কৃতকৃত৷ 
গ্রিয়েরসনের পাংওয়ালির চিত্রণের পর এই ভাষা বিষয়ক শ্রী বিনয়সুন্দর নায়ক হিন্দি ভাষায় একটি পুস্তক মুদ্রণ করান৷
পাংওয়ালির সর্বনাম ও সম্বোধন লিঙ্গভেদে ভিন্ন হয়, যথা স্ত্রী ও পুরুষ৷
পাংওয়ালি ভাষাভাষী লোক মূলত পাঙ্গী অঞ্চলে থাকেন৷ ২০১১ খ্রিস্টাব্দের জনগণনা অনুযায়ী ভারতে পাংওয়ালি ভাষাভাষীর সংখ্যা ১৮,৬৬৮ জন, যেখানে ২০০১ খ্রিস্টাব্দে এই জনসংখ্যা ছিলো ১৬,২৮৫ জন৷ জন সচেতনতার অভাবে যথেষ্ট সংখ্যক লোক নিজেদের হিন্দি এবং পাহাড়ী ভাষা (পাহাড়ি মূলত হিমাচলের ভাষাগুলিকে একত্রিত করতে কেন্দ্রীয় সরকার প্রবর্তিত নাম) বলে উল্লেখ করেছেন৷
টুবারি ম্যাগাজিন বর্তমানে জনপ্রিয় পাংওয়ালি ম্যাগাজিন, যা ভাষাটিকে অজ্জীবিত রেখেছে৷ ম্যাগাজিনটি মূলত দেবনাগরী লিপিতে মুদ্রণ হয়৷ এছাড়াও আরো কিছু প্রকাশক তাদের প্রকাশনার মাধ্যমে ভাষাটিক উজ্জীবিত রেখেছেন৷
পাংওয়ালি ভাষাটি সাধারণভাবে পাহাড়ি অথবা হিমাচলি ভাষা নামে পরিচিত। এই ভাষাটি কোন সরকারি পদমর্যাদা নেই এবং এটি বর্তমানে হিন্দি ভাষার একটি উপভাষা হিসেবে পরিগণিত হয়। ইউনেস্কোর তথ্য অনুসারে এই ভাষাটি প্রায় অবলুপ্ত ভাষার তালিকাভুক্ত, যার অর্থ অধিকাংশ পাংওয়ালি ভাষাভাষী শিশুরা নিজের মাতৃভাষায় প্রাথমিক শিক্ষালাভে অক্ষম এবং তাদের পূর্বপুরুষরাও সঠিকভাবে এই ভাষার বিশুদ্ধতা বজায় রাখতে অক্ষম।
ভারতের সংবিধানের অষ্টম তফসিলে পাহাড়ী হিমাচলি ভাষাগুলির অন্তর্ভুক্তির জন্য ২০১০ খ্রিস্টাব্দে সিংহভাগ সম্মতিতে বিষয়টি রাজ্য বিধানসভায় উপস্থাপিত হয়৷ ছোটো ছোট সংস্থাগুলির দাবীকে বাদ দিতে সরকারীভাবে বিশেষ ঐই ভাষাগুলি সংরক্ষণ ও মান্যতা দানের কোনো বড় পদক্ষেপ নেওয়া হয় নি৷ রাজনৈতিক প্রভাবে ভাষাগুলির অধিকাংশের সাথেই হিন্দি ভাষাগোষ্ঠীর কোনরূপ পারস্পরিক সম্পর্ক না থাকলেও পাহাড়ি এই ভাষাগুলি হিন্দি ভাষার অন্তর্গত একেকটি উপভাষা হয়ে রয়েছে৷
জার্মিনাল এপিথেলিয়াম (পুরুষ)

জার্মিনাল এপিথেলিয়াম হলো অন্ডকোষ এর সেমিনিফেরাস নালিগুলি-এর আবরণী পর্দা। 
এটি সেমিনিফেরাস নালিগুলির প্রাচীর হিসাবেও পরিচিত। এপিথেলিয়ামের কোষগুলি শক্ত জাংশনের মাধ্যমে সংযুক্ত থাকে।
জার্মিনাল এপিথেলিয়ামে দুই ধরনের কোষ রয়েছে। বৃহৎ সারটলি কোষগুলি(যা বিভাজন করে না) বিকাশকারী শুক্রাণুদের সহায়ক কোষ হিসাবে কাজ করে। দ্বিতীয় কোষের ধরন হল শুক্রাণুগত(স্পার্মাটোজেনিক) কোষদের অন্তর্ভুক্ত । এগুলি অবশেষে শুক্রাণু কোষে পরিণত হয়( শুক্রাণু )। সাধারণত,শুক্রাণু কোষগুলি জার্মিনাল এপিথেলিয়ামে চার থেকে আটটি স্তর তৈরি করে। 
This article incorporates text in the public domain from the 20th edition of Gray's Anatomy (1918)
সিজ্জিন (তুর্কি চলচ্চিত্র)

২০১৪ সালে তুরস্কে মুক্তি হওয়া সিজ্জিন একটি অতিপ্রাকৃতিক হরর চলচ্চিত্র ধারাবাহিক। মূল শিরোনামটি একটি কুর্মানজি কুর্দি শব্দ, যার আক্ষরিক অর্থ 'হিংসাত্মক'। পরিচালক আল্পার মেস্তেই এই ফ্র্যাঞ্চাইজিটির সাথে বিশ্বব্যাপী বক্স অফিসে একজোড়া সফলতার সাথে জুটি বেঁধে তার আতঙ্কজনক কাজটিতে ফিরে আসেন। সমস্ত চলচ্চিত্র মুহিতসেম তাজম প্রযোজনা করেছেন এবং তাঁর মুহিতসেম ফিল্ম স্টুডিওর ব্যানারে মুক্তি পেয়েছে । শুরু থেকেই, প্রতিটি চলচ্চিত্র বিশ্বব্যাপী গ্রহণযোগ্যতা অর্জন করেছিল এবং দ্রুত তুর্কি হরর ঘরানার নতুন তরঙ্গ হিসাবে স্বীকৃত হয়েছিল। 
এই শিরোনামটি আরবি শব্দ "সিজ্জিন" (سِجِّين) থেকে এসেছে, যার অর্থ হয় এমন একটি বই যা দোষী বা কারাগারের নাম তালিকাভুক্ত করে, যা নরকের নীচে অবস্থিত। তবে এই শব্দের উৎপত্তি অজানা। এটি কুরআনে সূরা ৮৩: ৭–৯ তে এসেছে। এটির একটি অনুরূপ শব্দ ( "সিজিল" ) ২১: ১০৪ এ পাওয়া যায়। 
আজ অবধি এই ফ্র্যাঞ্চাইজিতে মোট ৬ টি চলচ্চিত্র রয়েছে। সর্বশেষতম কিস্তি ৯ আগস্ট ২০১৯ এ প্রকাশিত হয়েছে।
ছায়াছবিগুলো সমস্ত তুরস্কের বিভিন্ন অঞ্চলে চিত্রায়িত হয়েছে।
প্রেমিক নাম্বার ওয়ান

প্রেমিক নাম্বার ওয়ান হচ্ছে ২০১৩ সালে মুক্তিপ্রাপ্ত একটি বাংলাদেশী প্রণয়ধর্মী নাট্য চলচ্চিত্র। চলচ্চিত্রটি পরিচালনা করেছেন রকিবুল আলম রকিব ও প্রযোজনা করেছেন আনোয়ার হোসেন মিন্টু। এতে কেন্দ্রীয় চরিত্রে অভিনয় করেছেন শাকিব খান, অপু বিশ্বাস, নিপুণ আক্তার ও মিশা সওদাগর। এছাড়াও পার্শ্বচরিত্র অভিনয় করেছেন ববিতা, কাজী হায়াৎ, সাবরিনা সুলতানা কেয়া, সুজাতা সহ অনেকে।
চলচ্চিত্রটির সুর ও সঙ্গীতায়োজন করেছেন ইমন সাহা এবং গীত রচনা করেছেন কবির বকুল। এছাড়াও একটি গানের সঙ্গীতায়োজন করেছেন আলী আকরাম শুভ ও গীত লিখেছেন মনিরুজ্জামান মনির। 
চলচ্চিত্রটি ২০১৩ সালের ১৬ অক্টোবর বাংলাদেশের ৬৭টি প্রেক্ষাগৃহে মুক্তি পায়।
পলাশ বর্মন

পলাশ বর্মন (১ জানুয়ারি ১৯২৯ – ১০ জুন ২০০০) একজন ভারতীয় রাজনীতিবিদ ছিলেন। তিনি পশ্চিমবঙ্গের বালুরঘাট থেকে ১৯৭৭, ১৯৮০, ১৯৮৪, ১৯৮৯ এবং ১৯৯১ খ্রিস্টাব্দে বিপ্লবী সমাজতন্ত্রী দলের প্রার্থী হিসেবে ভারতীয় সংসদের নিম্নকক্ষ লোকসভায় নির্বাচিত হন। তিনি ২০০০ খ্রিস্টাব্দের ১০ জুন মারা যান।
ছোট বসন্তবৌরি

ছোট বসন্তবৌরি (বৈজ্ঞানিক নাম: "Psilopogon haemacephalus") ভগিরথ, সেকরা বসন্তবৌরি বা আমতোতা হলো মেগালাইমিডি পরিবারের অন্তর্গত গোত্র বা পরিবারের সুলভ পাখি। এটি ভারতীয় উপমহাদেশ এবং দক্ষিণ-পূর্ব এশিয়ার বিভিন্ন অঞ্চলের একটি আবাসিক পাখি। এই প্রজাতির পাখি ‘টুক্-টুক্-টুক..’ আওয়াজ কামারের হাতুড়ি পেটার মতো শোনায়।
প্রজাতির গড় দৈর্ঘ্য ১৬-১৭ সেন্টিমিটার। কপাল ও বুক পরিষ্কার লাল। চোখের দুইপাশে থুতনি ও গলা হলুদ। মুখাবয়ব কালো। পিঠ ঘাসরঙা সবুজ। নিচের দিকে খাড়া খাড়া মোটা রেখা। পালক কালচে। বুক দেখতে উজ্জ্বল লালের সঙ্গে সোনালি হলুদ হয়ে থাকে । লেজ খাটো। লেজের শেষপ্রান্ত সবুজাভ নীল। চোখের মনি কালচে-ধাতব। ঠোঁট শক্ত মজবুত, কালো। পা বাদামি-লালচে। স্ত্রী-পুরুষ পাখি দেখতে একই রকম।
এদেরকে বনে বাদাড়ে দেখতে পাওয়া যায়। এরা বড় গাছের মগডালে রোদ পোহায়। গাছের গর্তে বাসা বানায় এবং সেখানে বিশ্রাম নেয়। শুষ্ক মরুভুমি ও জলাভুমির বনে এদের সহজে দেখা যায় না।
ছোট বসন্তবৌরির প্রজনন মৌসুম ভারত ও বাংলাদেশে ফেব্রুয়ারি থেকে এপ্রিল এবং শ্রীলঙ্কায় ডিসেম্বর থেকে সেপ্টেম্বর পর্যন্ত। এরা গাছের সরু ডালের নিচে গর্ত করে বাসা বানায়। স্ত্রী পাখি একসাথে ৩ থেকে ৪ টি ডিম পাড়ে। ডিমগুলিতে তা বাবা পাখি ও মা পাখি উভয়ই দিয়ে থাকে। ডিম ফুটে বাচ্চা বের হতে প্রায় ২ সপ্তাহ সময় লাগে।
এই প্রজাতির পাখিরা সাধারনত ফলাহারী। তবে এরা মাঝে মধ্যে পোকা বিশেষ করে উইপোকা খেয়ে থাকে। এরা মূলত বট গাছের ফল, জংলি গাছের ফল, জলপাই জাতীয় ফল এবং বেরি জাতীয় ফল খেয়ে থাকে। এছাড়া ফুলে পাপড়িও খেয়ে থাকে।
প্রজাপতি স্তবক

প্রজাপতি স্তবক (মেসিয়ার ৬ বা এম৬ হিসাবে এবং এনজিসি ৬৪০৫ হিসাবে পরিচিত) হলো বৃশ্চিক তারামণ্ডলের একটি মুক্ত স্তবক। প্রজাপতির সাথে এর কিছুটা অস্পষ্ট সাদৃশ্যের কারণে এই নামকরণ করা হয়েছে। ট্রাম্পলার শ্রেণিবিন্যাস দ্বারা বুঝায় যে এটিতে উচ্চ ঘনত্বে (II) এবং ঔজ্জ্বল্যের বড় পরিসরে (3) বিপুল সংখ্যক তারা (r) রয়েছে। এটি বৃশ্চিকের লেজের কাছে মেসিয়ার ৭ এর থেকে ৩.৫° উত্তর-পশ্চিম দিকে অবস্থিত।
১৬৫৪ সালে জ্যোতির্বিজ্ঞানী জিওভানি বাতিস্তা হোডিয়েনা সর্বপ্রথম প্রজাপতি স্তবকের অস্তিত্বের বিবরণী দিয়েছিলেন। তবে রবার্ট বার্নহ্যাম জুনিয়র প্রস্তাব করেছেন যে প্রথম শতাব্দীর জ্যোতির্বিদ টলেমি এটির প্রতিবেশী টলেমি স্তবক (এম৭) পর্যবেক্ষণ করার সময় এটি খালি চোখে দেখে থাকতে পারেন। আবিষ্কারের কৃতিত্ব সাধারণত ১৭৪৬ সালে জিন-ফিলিপ লোয়েস ডি চেসোক্সকে দেওয়া হয়। চার্লস মেসিয়ার ১৭৬৪ সালের ২৩ মে এই স্তবকটি পর্যবেক্ষণ করেছিলেন এবং এটিকে তাঁর মেসিয়ার ক্যাটালগে যুক্ত করেছিলেন।
প্রজাপতি স্তবকের দুরত্বের ধারণা কয়েকবার পরিবর্তিত হয়েছে। উ এট আল. (২০০৯) এর দুরত্ব অনুমান করেছেন, যার ফলে এর স্থানিক মাত্রা প্রায় ১২ আলোকবর্ষ হয়েছে। আধুনিক পরিমাপ অনুযায়ী এর দৃশ্যমান ঔজ্জ্বল্যের মাত্রা ৪.২। স্তবকটির বয়স আনুমানিক ৯৪.২ মিলিয়ন বছর। স্তবকের সদস্যদের মধ্যে হিলিয়ামের চেয়ে ভারী উপাদানের পরিমাণ সূর্যের তুলনায় কিছুটা বেশি রয়েছে, যা জ্যোতির্বিজ্ঞানীরা ধাতবতা হিসাবে উল্লেখ করেন।
১২.৫ আপাত মানের ১২০টি তারাকে এই স্তবকের সদস্য হিসেবে গণ্য করা হয়েছে। এই স্তবকের বেশিরভাগ উজ্জ্বল তারাই উষ্ণ, নীল বি-টাইপের তারা তবে সবচেয়ে উজ্জ্বল সদস্য হল কে-টাইপের কমলা রঙের একটি বিশাল তারা বিএম স্করপিই, যা ছবিতে এর নীল প্রতিবেশীদের মাঝে খুবই স্পষ্ট।
আইএনএস হিমগিরি (২০২০)

আইএনএস হিমগিরি হল নীলগিরি-শ্রেণির স্টিলথ গাইডেড মিসাইল ফ্রিগেটগুলির দ্বিতীয় জাহাজ, যা ভারতীয় নৌবাহিনীর জন্য গার্ডেনরিচ শিপবিল্ডার্স অ্যান্ড ইঞ্জিনিয়ার্স লিমিটেড দ্বারা নির্মিত। জাহাজের তলি ২০১৮ সালের ১০ নভেম্বর স্থাপন করা হয় এবং ২০২০ সালের ১৪ ডিসেম্বর জাহাজটিকে জলে ভাসানো হয়। ২০২৩ সালের আগস্ট মাসের মধ্যে জাহাজটির পরিষেবায় নিযুক্ত হওয়ার আশা করা হচ্ছে।
শার্ল মেসিয়ে

শার্ল মেসিয়ে (; আ-ধ্ব-ব: [ʃaʁl me.sje]; ২৬শে জুন ১৭৩০ - ১২ই এপ্রিল ১৮১৭) একজন ফরাসি জ্যোতির্বিজ্ঞানী ছিলেন। তিনি ১১০টি নীহারিকা এবং অস্বচ্ছ তারা স্তবকের সমন্বয়ে একটি জ্যোতির্বৈজ্ঞানিক বস্তুর তালিকা প্রকাশ করেছিলেন, যা "মেসিয়ে বস্তসমূহ" হিসাবে পরিচিতি লাভ করেছিল। তালিকাটির উদ্দেশ্য ছিল জ্যোতির্বিজ্ঞানী পর্যবেক্ষকদের আকাশে স্থায়ী এবং ক্ষণস্থায়ী দৃষ্টি বিচ্ছুরিত বস্তুর মধ্যে পার্থক্য করতে সহায়তা করা।
মেসিয়ে ফ্রান্সের লোরেন অঞ্চলের বাদোঁভিলে শহরে জন্মগ্রহণ করেন। তিনি ছিলেন নিকোলাস মেসিয়ের (বাবা) ও ফ্রঁসোয়াজ গ্রঁব্লেজ-এর (মা) বারো সন্তানের মধ্যে দশম সন্তান। তাঁর ছয় ভাই-বোন অল্প বয়সে মারা গিয়েছিল। তাঁর বাবা ১৭৪১ সালে মারা যান। ১৭৪৪ সালে ছয়টি পুচ্ছযুক্ত ধূমকেতুর আবির্ভাব এবং ১৭৪৮ সালের ২৫শে জুলাই তার শহর থেকে একটি বলয়াকার সূর্যগ্রহণ দেখতে পাওয়ার মধ্য দিয়ে শার্লের জ্যোতির্বিজ্ঞানের প্রতি আগ্রহ সৃষ্টি হয়।
মেসিয়ে নিচের ১৩টি ধূমকেতু আবিষ্কার করেন:
তাঁর সম্মানে চন্দ্র অভিঘাত খাদ মেসিয়ে এবং গ্রহাণু -র নামকরণ করা হয়েছে।
জারির বুক স্টোর

জারির বুকস্টোর () আব্দুলরহমান নাসের আল-আগিল প্রতিষ্ঠিত সৌদি আরব-এর একটি স্বনামধন্য প্রতিষ্ঠান। প্রতিষ্ঠার শুরুর দিকে জারির বুকস্টোর রিয়াদে বসবাসরত অভিবাসীদের কাছে বই এবং বিভিন্ন শিল্পকর্ম বিক্রয় করতো। পরবর্তীতে জারির বুক স্টোর সৌদি আরবের সর্ববৃহৎ বই এবং ইলেক্ট্রিক সামগ্রীর খুচরা বিক্রেতা হিসেবে আত্মপ্রকাশ করে। ২০০৩ সালে জারির বুকস্টোর সৌদি স্টক এক্সচেঞ্জে (তাদাবুল) নিবন্ধিত হয় এবং বর্তমানে তার এক তৃতীয়াংশ শেয়ার বাজারে রয়েছে।
সারাজী ভাষা

সারাজী বা সিরাজী উত্তরা ইন্দো-আর্য ভাষাগোষ্ঠীর অন্তর্ভুক্ত একটি ভাষা, যা মূলত উত্তর ভারতের জম্মু ও কাশ্মীর কেন্দ্রশাসিত অঞ্চলের ডোডা জেলার সারাজ অঞ্চলে বসবাসকারী সারাজি জনগোষ্ঠীর ভাষা৷ ডোডা জেলার উত্তরাংশ এবং পার্শ্ববর্তী রামবন ও কিশ্তওয়ার জেলায় এদের বসতি৷ এছাড়াও প্রায় ৫০,০০০ সারাজীভাষী হিমাচল প্রদেশের কুলু জেলায় বসবাস করেন৷
অন্তিম জনগণনায় সারাজী ভাষাভাষীর সংখ্যা ছিলো ১,২৪,৮৯৬ জন, যার মূলত সিংহভাগই ধর্মীয়ভাবে হিন্দু, এছাড়া সারাজ অঞ্চলে কাশ্মীরি ভাষায় কথা বলা বহু মুসলিম সম্প্রদায়ের লোকও যোগাযোগের সুবিধার্থে দ্বিতীয় ভাষা হিসাবে এই সারাজী ভাষার ব্যবহার করে থাকেন৷
সারাজীর সাথে কাশ্মীরি ভাষার যেমন মিল রয়েছে, তেমনি ভদ্রবাহীর মতো পশ্চিমা পাহাড়ি ভাষারও মিল রয়েছে৷ তবে ইদানীং কালে অধিক মিল থাকার কারণে এটিকে পশ্চিমা পাহাড়ি ভাষাগোষ্ঠীর অন্তর্ভুক্ত করা হয়ে থাকে৷ এই ভাষাটির তিনটি প্রকৃষ্ট উপভাষা হলো "ভাগোয়ালি", "দেশোয়ালি" এবং "কোরারোয়ালি".
সারাজীর কোনো লেখ্য সাহিত্য বা লেখ্যরূপ নেই, তবে লেখার সময়ে স্থানীয়রা আরবি লিপিতে লিখতে অধিক স্বাচ্ছন্দ্যবোধ করেন৷ লাতিন লিপিতেও ক্ষুদ্রস্তরে লেখার চল রয়েছে, আবার আনুষ্ঠানিক ক্ষেত্রে দেবনাগরী ও প্রাচীন টাকরী লিপিও ব্যবহার করা হয়ে থাকে৷
সারাজী ভাষাভাষী লোক মূলত সারাজ অঞ্চলে বাস করেন৷ ২০১১ খ্রিস্টাব্দের জনগণনা অনুযায়ী ভারতে ভদ্রবাহী ভাষাভাষীর সংখ্যা ১,২৪,৮৯৬ জন, যেখানে ২০০১ খ্রিস্টাব্দে এই জনসংখ্যা ছিলো ৮৭,১৭৯ জন৷ জন সচেতনতার অভাবে যথেষ্ট সংখ্যক লোক নিজেদের কাশ্মীরি ভাষী বলে উল্লেখ করেছেন৷
খ্রিস্টীয় বিংশ শতাব্দীর শুরুর দিকে ভাষাবিদ জর্জ আব্রাহাম গ্রিয়ার্সন এই ভাষাটির সাথে কাশ্মীরি এবং পার্শ্ববর্তী পাহাড়ি ভাষাগুলির সাথে সাদৃশ্য লক্ষ্য করেন৷ তিনি সারাজীকে কাশ্মীরি বা পাহাড়ি যে কোনো একটি গোষ্ঠীতেই রাখতে সম্মত হন৷ তবে ভৌগোলিক অবস্থান, যোগাযোগ, জনসম্পর্ক, বাচনভঙ্গি অনুসারে এটিকে কাশ্মীরির একটি উপভাষা হিসাবে গন্য করা হয়৷ 
সারাজীকে বহুল ক্ষেত্রে কাশ্মীরির উপভাষা হিসাবে গন্য করা হলেও আধুনিক ভাষাবিদরা নিজেদের গবেষণায় এটিকে পশ্চিমা পাহাড়ি ভাষাগোষ্ঠীর অন্তর্ভুক্ত করতে অধিক আগ্রহী৷ আবার সারাজীভাষীদের নিজেদের মতামত অনুসারে তারা নিজেদের ভাষার সাথে কাশ্মীরির বিশেষ মিল খুঁজতে নারাজ, শুধু তাই নয় তারা নিজেরা নিজেদের পাহাড়িভাষী বলতে অধিক স্বাচ্ছন্দ্যবোধ করেন৷
একটি বিকল্প প্রস্তাব অনুসারে এই ভাষাটি কাশ্মীরি ও পাহাড়ি ভাষাগোষ্ঠীর মধ্যবর্তী একটি স্বতন্ত্র ও অনন্য ভাষা৷ অনুমান করা হয় যে ভাষাটি শুরু থেকেই একটি ক্রেওল ভাষা রূপে আত্মপ্রকাশ করেছে৷
আইএনএস নীলগিরি (২০১৯)

আইএনএস নীলগিরি হল নীলগিরি-শ্রেণির স্টিলথ গাইডেড মিসাইল ফ্রিগেটগুলির নেতৃত্ব প্রদানকারী জাহাজ, যা ভারতীয় নৌবাহিনীর জন্য মাজাগাঁও ডক দ্বারা নির্মিত। জাহাজের তলি ২০১৭ সালের ২৮ ডিসেম্বর স্থাপন করা হয় এবং ২০১৯ সালের ২৮ সেপ্টেম্বর জাহাজটিকে জলে ভাসানো হয়। ২০২২ সালের আগস্ট মাসের মধ্যে জাহাজটির পরিষেবায় নিযুক্ত হওয়ার আশা করা হচ্ছে।